ત્રિરંગા મોદક - નથી જરૂર ગેસ ચાલુ કરવાની આ મોદક બની જશે ફટાફટ... - Gujju Gossip\nકેમ છો ફ્રેન્ડસ..જય ગણેશ 🙏\nઆજે હું શ્રી ગણેશ નાં પ્રસાદ માં લાવી છું ત્રિરંગા મોદક.. બનાવવા માં એકદમ સહેલા છે અને ગેસ ની પણ જરૂર પડતી નથી… શું તમને ખબર છે કે આપણે ગણપતિ દાદા નું 10 દિવસ પછી વિસર્જન કેમ કરીએ છે ?\nદરેક દેવી-દેવતાઓમાં ગણેશજીને સૌ પ્રથમ પૂજનીય માનવામાં આવે છે. દરેક મંગળ કાર્યમાં ગણપતિને પ્રથમ મનાવવામાં આવે છે અને તેમની પૂજા પછી જ અન્ય દેવી-દેવતાઓની પૂજા કરવામાં આવે છે. ગણેશોત્સવમાં ભક્તો ગણપતિને અનેક પ્રકારે લાડ લડાવે છે .\nસનાતન ધર્મ મુજબ ભાદ્રપદ શુક્લ ચતુર્થીથી શ્રી વેદવ્યાસજીએ ભાગવત કથા ગણપતિજીને સતત 10 દિવસ સુધી સંભળાવી હતી. જેને ગણપતિએ પોતાના દાંતથી લખી હતી. દસ દિવસ પછી જ્યારે વેદવ્યાસજીએ આંખ ખોલી તો જોયું કે 10 દિવસની મહેનત બાદ ગણેશજીનું તાપમાન ખૂબ વધી ગયું છે. તરત જ વેદ વ્યાસજીએ ગણેશજીને નિકટના કુંડમાં લઇ જઈને ઠંડા કર્યા હતા. તેથી ભાદ્રપદ શુકલ ચતુર્થીના રોજ ગણેશ સ્થાપના કરવામાં આવે છે અને ભાદ્રપદ શુક્લ ચતુર્દશી અર્થાત અનંત ચતુર્દશીના રોજ તેમને ઠંડા કરી વિસર્જન કરવામાં આવે છે.\nતો આની સાથે સામગ્રી પણ જોઈ લેશું..\n100 ગ્રામ – પનીર\n1વાટકી – મિલ્ક પઉડર\n1 વાટકી – કોપરાનું છીણ\nઅર્ધી વાટકી – પાઉડર સુગર\n1 ચમચી – ઈલાંયચી પાઉડર\n2 ચમચી – બદામ અને પીસ્તા ની કતરણ\nચપટી – કેસરી અને ગ્રીન કલર\nએક સૂતી કપડું\nસૌ પ્રથમ પનીર ને મસળી લેવાનું પછી એક સુતિકાપડ માં નાખી બધું પાણી કાઢી નાખવું.\nહવે એક બાઉલ માં કાઢી તેમાં મિલ્ક પાઉડર ,પીસેલી ખાંડ ,અને કોપરાનું છીણ મિક્સ કરવું.ખાંડ જોઇતા પ્રમાણ માં ઉમેરવી કેમ કે આપણે મિલ્ક પાઉડર ઉમેરવાનાં છે .\nહવે તેમાં ઇલાયચી પાઉડર અને કાજુ બદામ ની કતરણ મિક્સ કરી દેવી.\nહવે તેના ત્રણ ભાગ કરવા.એક માં ચપટી ગ્રીન કલર અને બીજા માં ચપટી કેસરી કલર અને ત્રીજું સફેદ રાખવું.\nહવે મોલ્ડ ને ઘી લગાવી પેલા કેસરી મિશ્રણ ભરવું એકદમ દાબી ને ભરવું જેથી શેપ પ્રોપર આવે.કેસરી પછી સફેદ મિશ્રણ ભરવું.અને છેલ્લે ગ્રીન મિશ્રણ ભરવું. આવી રીતે બધા મોદક તૈયાર કરી લેવા …\nતો તૈયાર છે બાપ્પા માટે ત્રિરંગા મોદક..\nહાડકા અને દાંત મજબૂત બને છે.\nસેલેનિયમ , ફાયબર, પણ મળે છે.\nસેલેનિયમ એક ખનીજ છે જે શરીરમાં યેંજાઈમ તૈયાર કરવામાં મદત કરે છે.\nઇલાયચી શ્વસન ની શુદ્ધ રાખે છે અને સાથે સ્વાદિષ્ટ ટેસ્ટ પણ આપે છે\n← ઇંસ્ટંટ મિલ્ક પાવડર જાંબુ – ગુલાબજાંબુ તો બનાવતા અને ખાતા જ હશો હવે બનાવો આ નવીન મીઠાઈ..\n20 વર્ષની છોકરીની થઇ રહી હતી અંતિમ સંસ્કારની તૈયારી, ત્યાં જ લાશે ખોલી આંખો અને પછી થયું…. →\nચોકલેટ મોદક – નાના મોટા દરેકને પસંદ ખુબ પસંદ આવશે બિસ્કિટના ટવીસ્ટ સાથેના આ મોદક…\nકુલચે – છોલે સાથે ખવાતા કુલચે તમે હજી બહારથી તૈયાર લાવો છો? હવે ઘરે જ બનાવો આ સરળ રીતે…\nશુદ્ધ અને હાઈજેનીક રીતે બનાવો સ્વાદિષ્ટ અને મસાલેદાર કોર્ન નું પંજાબી શાક.


લગ્ન કર્યા વિના એક જ બેડરૂમમાં સાથે રહેતા હતા આ સીતારાઓ, નંબર 5નો પ્રેમી તો ઉંમરમાં છે 18 વર્ષ મોટો\nHomeલગ્ન કર્યા વિના એક જ બેડરૂમમાં સાથે રહેતા હતા આ સીતારાઓ, નંબર 5નો પ્રેમી તો ઉંમરમાં છે 18 વર્ષ મોટો\nબોલિવૂડની દુનિયા ગ્લેમર અને બોલ્ડનેસથી ભરેલી છે. અભિનેતાઓ અને અભિનેત્રીઓના પ્રેમ સંબંધ અને બ્રેકઅપના સમાચાર પણ અહીં આવતા જ રહે છે. સામાન્ય રીતે જ્યારે કોઈ છોકરો અને છોકરી લગ્ન કરે છે ત્યારે જ તે દંપતીની જેમ ઘરમાં એક સાથે રહે છે. જો કે આજના આધુનિક યુગમાં 'લિવ ઇન રિલેશનશિપ' નો કન્સેપ પણ છે. મતલબ કે છોકરા અને છોકરીના લગ્ન ભલે ન થયા હોય પરંતુ જો તેઓ ઇચ્છે તો પરસ્પર સંમતિથી તે એક જ ઘરમાં પ્રેમીઓની જેમ રહી શકે છે. ઘણીવાર લોકો આને બે કારણોસર કરે છે. પ્રથમ લગ્ન પહેલાં તેઓ તેમના જીવનસાથીને સારી રીતે જાણવા માંગે છે અથવા તેમને લગ્નમાં કોઈ રસ નથી અને પ્રેમમાં તેઓ દરેક ક્ષણ એક સાથે વિતાવવા માંગે છે. આજે અમે તમને એવા બોલિવૂડ કલાકારો સાથે પરિચય કરવા જઈ રહ્યા છીએ જેઓ લગ્ન કર્યા વગર એક સાથે એક જ રૂમમાં રહેતા હતા. એટલે કે તેઓ ક્યારેક લિવ ઇન રિલેશનશીપમાં રહેતા હતા.\nરણબીર કપૂર અને કેટરિના કૈફ\nફિલ્મ 'અજબ પ્રેમ કી ગઝબ કહાની' દરમિયાન કેટરિના અને રણબીરની લવ સ્ટોરી શરૂ થઈ હતી. તેમનો પ્રેમ ખૂબ જ ગાઢ હતો. તેમના લગ્નના સમાચાર પણ આવવા લાગ્યા હતા. આવી સ્થિતિમાં આ બંને સ્ટાર્સે પહેલા લિવ ઈનમાં સાથે રહેવાનું નક્કી કર્યું. બંને ઘણા દિવસો બાંદ્રાના એક ફ્લેટમાં સાથે રહેતા હતા. આટલું જ નહીં રણબીરે તો પોતાના અને કેટરિના માટે ઘર પણ લઈ લીધું હતું. જોકે પાછળથી બંનેનું કોઈ કારણસર બ્રેકઅપ થઈ ગયું હતું.\nસુશાંતસિંહ રાજપૂત અને અંકિતા લોખંડે\nસુશાંત અને અંકિતા બંને ટીવી સિરિયલો કરતા હતા. તે દરમિયાન બંનેના સંબંધો એટલા ગાઢ થઈ ગયા હતા કે આ દંપતી લિવ-ઇનમાં પણ રહ્યા હતા. આલમ એ હતો કે બંનેના લગ્નના સમાચાર પણ આવવા લાગ્યા. જોકે કેટલાક કારણોસર બંનેનું બ્રેકઅપ થઈ ગયું હતું.\nજ્હોન અબ્રાહમ અને બિપાશા બાસુ\nજ્હોન અને બિપાશાની જોડી બોલિવૂડમાં ખૂબ પ્રખ્યાત થઈ હતી. આ બંનેનો પ્રેમ સંબંધ લાંબા સમયથી હતો. તેઓ ઘણો સમય સુધી લિવ-ઇનમાં પણ રહ્યા હતા. જો કે આ પછી બંને વચ્ચેનું અંતર વધવાનું શરૂ થયું અને તેઓનું બ્રેકઅપ થઇ ગયું. જ્હોને પ્રિયા રૂંચલ સાથે લગ્ન કર્યા હતા જ્યારે બિપાશાએ કરણ સિંહ ગ્રોવર સાથે લગ્ન કર્યા હતા.\nઅભય દેઓલ અને પ્રીતિ દેસાઈ\n42 વર્ષીય અભય દેઓલ આજ સુધી બેચલર છે. જોકે તેઓએ લિવ-ઇનનો આનંદ પણ લીધો છે. તેઓનું લીવ ઇન રિલેશનશિપ 2011 માં ન્યૂયોર્ક સિટીમાં પ્રીતિ દેસાઇ સાથે હતું. થોડા સમય પછી તેમનું બ્રેકઅપ પણ થઈ ગયું હતું.\nરાહુલ દેવ અને મુગ્ધા ગોડસે\nરાહુલ અને મુગ્ધાની ઉંમર વચ્ચે 18 વર્ષનો તફાવત છે. જો કે આ હોવા છતાં તેઓ એકબીજાને ચાહે છે જ નહીં પણ લિવ-ઇનમાં પણ રહે છે. રસપ્રદ વાત એ છે કે આ દંપતી હજી સુધી લિવ-ઇનમાં રહે છે. તેઓએ હજી સુધી તેમના સંબંધોને કોઈ નામ આપ્યું નથી.


ભાઇ ઓનલાઇન પોર્ન જોઇને બહેન સાથે કરતો યૌન શોષણ | Teenager sexually abused his4year old sister after watching porn - Gujarati Oneindia\n11 min ago કમલેશ તિવારીની માતાએ યોગી સરકાર પર નજરબંધ કરવાનો આરોપ લગાવ્યો\n36 min ago પાકિસ્તાનના પૂર્વ PM નવાઝ શરીફની તબિયત લથડી, હોસ્પિટલમાં દાખલ કરાયા\n43 min ago લશ્કર અને જૈશ જેવા આતંકી સંગઠનોને કારણે આતંકવાદ વધ્યો: અમેરિકા\n58 min ago કમલેશ તિવારી હત્યા કેસઃ યુપી પોલિસે કથિત હત્યારોપીઓના પોસ્ટર કર્યા જારી\nભાઇ ઓનલાઇન પોર્ન જોઇને બહેન સાથે કરતો યૌન શોષણ\n| Published: Friday, July 5, 2013, 15:33 [IST]\nઇગ્લેંડ,5જૂલાઇ: ઇગ્લેંડના લિવરપૂલમાં ભાઇ-બહેનના સંબંધને શરમાવે તેની ઘટના સામે આવી છે. 17 વર્ષનો એક કિશોર ઓનલાઇન પોર્ન જોયા બાદ પોતાની ચાર વર્ષની માસૂમ બહેન સાથે યૌન શોષણ કરતો હતો.\nઅંગ્રેજી સમાચાર પત્ર ડેલી મેલના જણાવ્યા અનુસાર તે ચાર મહીના સુધી આ પ્રમાણે કરતો રહ્યો હતો. બાળકી જાણતી ન હતી કે તેનો ભાઇ તેની સાથે શું કરી રહ્યો છે. પરંતુ જ્યારે તેને માતાને તેના ભાઇની હરકત વિશે જણાવ્યું તો માતાના હોંશ ઉડાવી દિધા. તેમને પુત્ર વિરૂદ્ધ પોલીસમાં ફરિયાદ દાખલ કરાવી છે. પૂછપરછમાં આરોપીએ સ્વિકાર્યું હતું કે બહેન પ્રત્યે તેનો વ્યવહાર 'શરમજનક' અને 'ઘૃણાસ્પદ' હતું.\nઆરોપી હવે 18 વર્ષનો થઇ ચૂક્યો છે. લિવરપૂલ ક્રાઉન કોર્ટે તેને સાડા ત્રણ વર્ષની જેલની સજા સંભળાવી છે, જજના જણાવ્યા અનુસાર તે એક ચાલાક યુવક છે, જે જાણૅતો હતો કે તે શું કરી રહ્યો હતો. જજ માર્ક બ્રાઉને કહ્યું હતું કે 'તું જાણતો હતો કે તારું કામ ધૃણાસ્પદ અને શરમજનક છે. તેમછતાં તુ તેને કરતો હતો.\nજજના મત મુજબ છોકરાની હરકત ભદ્દી અને ભયાવહ હતી. મોટાપાના કારણે તેને સ્કુલમાં ખિજવવામાં આવતો હતો. તેને વધારે મિત્રો ન હતા. પિતાના મોત બાદ તે એકલો થઇ ગયો હતો. છોકરાએ પોતાની ભૂલ સ્વિકારી લીધી છે. તેની માતા અને પરિવાર છોકરાનુ નામ યૌન અપરાધ રજિસ્ટરમાં દાખલ કરી લેવામાં આવ્યું છે.\nMore TEENAGER News\nCodeword: એટલે કિસિંગ, 8નો મતલબ ઓરલ સેક્સ\nOMG! 70 વર્ષના શિક્ષકને થયો 15 વર્ષની બાળકી સાથે પ્રેમ\nટીનેજર્સની સેક્સુઅલ લાઇફ સાથે જોડાયેલા 40 તથ્યો\nteenager porn sister court કિશોર પોર્ન બહેન કોર્ટ\nStory first published: Friday, July 5, 2013, 15:33 [IST]


યોગ એ વિવિધતામાં એકતાનું પ્રતીક, તંદુરસ્ત જીવનની ચાવીઃ નરેન્દ્રભાઇ સોલંકી\nઆણંદ જીલ્લામાં નરેન્દ્રબાપુની હાજરીમાં યોગ દિવસની ઉજવણી\nરાજકોટઃ ૨૧ જુન વિશ્વયોગ દિવસની ઉજવણીના ભાગરૂપે રાજય સરકાર દ્વારા સમગ્ર ગુજરાતમાં વિવિધ જીલ્લાઓમાં વધુ ને વધુ લોકો યોગ દિવસની ઉજવણી કરી શકે અને યોગ વિશે માહીતી મેળવી સ્વસ્થ રહી શકે તે માટેના કાર્યક્રમોનું આયોજન કરવામાં આવેલું હતું. જેના અનુસંધાને ગુજરાત રાજય પછાત વર્ગ વિકાસ નિગમના ચેરમેન શ્રી નરેન્દ્રભાઇ સોલંકીની અધ્યક્ષતામાં આણંદ જીલ્લા ખાતે શાસ્ત્રી નગર વિધાનગર ખાતે આયોજન કરવામાં આવેલ હતું. જેમાં કલેકટર દિલીપ રાણા, મહેશભાઈ પટેલ (આણંદ જીલ્લા ના ભાજપ પ્રમુખ), ડો. શીરીષ કુલકર્ણી (વાઇસ ચાન્સેલર –એસ.પી. યુનિવર્સીટી, આણંદ), ડો. એસ. જી. પટેલ (મહામંત્રી-ચરોતર વિદ્યા મંડળ), અમિત પ્રકાશ યાદવ (ડી.ડી.ઓ.- આણંદ), મકરંદ ચૌહાણ (એસ,પી.-આણંદ), પી.સી. ઠાકોર (આર.એ.સી. - આણંદ) સહીતના અગ્રણી ઉપસ્થિત રહ્યા હતા.\nકાર્યક્રમની શરૂઆત શ્રી નરેન્દ્રભાઇ સોલંકી દ્વારા તમામ મહેમાનોનું અભિવાદન તથા દિપ પ્રાગટય દ્વારા કરવામાં આવી હતી. સિનીયર સીટીઝન દ્વારા યુનીક યોગા પર્ફોમ કરવામાં આવ્યા હતા. વિદ્યાર્થીઓ અને જનમેદનીએ ૬૦ મીનીટ સુધી યોગા અભ્યાસ કર્યો હતો. સમગ્ર આયોજન યોગા ફોર હાર્ટકેરને ધ્યાને લઇને કરવામાં આવેલ હોવાથી ઉપસ્થિત લોકોને હાર્ટ કેર એટલે કે હૃદયની વધુમાં વધુ સારી રીતે જાળવણી કરી સ્વસ્થ રાખવું તેના વિશે માર્ગદર્શન આપવામાં આવેલ.\nઆ તકે પોતાના શાબ્દિક પ્રવચન માં નરેન્દ્રભાઈ સોલંકીએ જણાવેલ કે રાજય સરકારના પ્રતિનીધી તરીકે આણંદ જીલ્લામાં સરકારશ્રી દ્વારા ઉપસ્થિત રહેવાની જવાબદારી સોંપવામાં આવી જેનું મને ગૌરવ છે. આણંદની એતિહાસિક ધરતી પરથી. ઉપસ્થિત સર્વે લોકોને વંદન કરી યોગ દિવસની શુભેચ્છા પાઠવી હતી. આણંદ જીલ્લાના લોકો એ યોગ પ્રત્યે પોતાની જાગૃતિ અને ઉત્સાહ સાબિત કરી આપ્યું હતું. જેથી યોગના મહત્વને એક અનોખું બળ પ્રાપ્ત થયેલ હતું. વધુમાં તે જણાવેલ કે દરરોજ નિયમિત પણે યોગ કરવાથી કોઈપણ પ્રકારના ચડાવ ઉતારના સમયે પણ સ્વસ્થ જીવન જીવવાની કળા શીખવા મળે છે. વડા પ્રધાન નરેન્દ્રભાઇ મોદીના સક્રીય પ્રયાસોથી છેલ્લા ૫ વર્ષ થી સમગ્ર ભારત ભરમાં દર ૨૧ જુને આંતરરાષ્ટ્રીય યોગ દિવસ ઉજવાય છે. આપણા ગુજરાતને જયારે સંવેદનશીલ અને પ્રજાવાત્સલ્ય એવા વિજયભાઇ રૂપાણી મળ્યા છે ત્યારે તેના માર્ગદર્શન નીચે આ ઉજવણી થઇ રહી છે. આ વર્ષે યોગા ફોર હાર્ટકેરને ધ્યાને લઈને સમગ્ર ઉજવણીનું આયોજન કરવામાં આવેલ છે. આજના દિવસે સમગ્ર ગુજરાતમાં ૫૦,૦૦૦ થી પણ વધારે જગ્યાઓ પર આશરે દોઢ કરોડથી વધારે લોકો સામુહિક યોગ મહોત્સવમાં જોડાયા છે.\nગુજરાતના ઇતિહાસમાં સુવર્ણ પાનુ ઉમેરાયું છે. સમગ્ર ગુજરાતમાં ૧૫૦ જેટલા વિવિધ ધાર્મીક સ્થળોએ અને પ્રવાસન સ્થળોએ પણ યોગ દિવસ ઉજવાય રહયો છે. જેમા સાધું મહંતો પણ જોડાયા છે. આપણા ગુજરાતનું ગૌરવ એવુ વિશ્વની સૌથી ઉંચી પ્રતિમા કે જે સ્ટેચ્યુ ઓફ યુનીટીથી પ્રચલીત છે. યોગએ વિવિધતામાં એકતાનું પ્રતીક છે. તંદુરસ્ત જીવનની ચાવી છે.\nવર્તમાન સમયમાં માનવીને કોઇને કોઇ પ્રકારનો તણાવ વધતો જતો હોય છે. ત્યારે યોગનો અભ્યાસ સ્વાસ્થ્ય જાળવવામાં ખુબ જ મદદરૂપ થાય છે. યોગા એ ભારતીય સંસ્કૃતિની ખુબજ જુની પરંપરા છે. રૂષીમુનિઓ પણ નિયમીત પણે યોગા કરતા હતા. જે વાતને આજે વિજ્ઞાન પણ સ્વીકારે છે. તેથી જ કહેવત છે કે ''યોગ ભગાવે રોગ''


બુલેટ ટ્રેન જમીન સંપાદન વિવાદ ઉકેલવા જીકા કંપનીના અધિકારીઓ ખેડૂતો સાથે કરશે ચર્ચા | VTV Gujarati\nTeam VTV 10:34 AM, 07 Dec 18 | Updated: 07:12 PM, 30 Mar 19\nસુરત: બુલેટ ટ્રેન પ્રસ્થાન અને ખેડૂત જમીન વિવાદ વચ્ચે જીકા કંપનીના અધિકારીઓ સુરત શહેરની મુલાકાત લેશે. જીકા કંપનીના અધિકારીઓ નવસારી અને સુરત શહેરના ખેડૂતોના મંતવ્યો બેઠકમાં સાંભળશે અને તેની યાદી કંપનીના ઉપરી અધિકારીઓને સોંપશે.\nમહત્વનું છે કે જમીન સંપાદન પ્રક્રિયામાં વિવાદ ઉભો થતા ખેડૂતોએ સરકારને રજૂઆત કર્યા બાદ જીકા કંપનીને પણ રજૂઆત કરી હતી. જેને ધ્યાનમાં રાખી કંપનીના અધિકારીઓ આજે સુરતમાં ખેડૂતો સાથે બેઠક યોજશે.\n#Surat માં આજે #JICA કંપનીના અધિકારીઓ લેશે મુલાકાત#Navsari-#Surat ના ખેડૂતોને સાંભળશે કંપનીના પ્રતિનિધિઓ#BulletTrain જમીન સંપાદન વિવાદ ઉકેલવા પ્રયાસ કરશે\nખેડૂતોએ જીકા કંપનીને લખ્યો હતો લેટર\nજમીન સંપાદન પ્રક્રિયામાં કેટલાક પ્રશ્નોને લઈને લખ્યો હતો લેટર pic.twitter.com/xzr3kZsF5D\nઆપને જણાવી દઇએ કે ખેડૂતો દ્વારા જમીન વિવાદ મામલે જાપાન સરકારનો સંપર્ક કરવામાં આવ્યો છે. એક ખેડૂતોએ ઝીકા બેન્કનો સંપર્ક કર્યો છે. ખેડૂતો દ્વારા ઝીકા બેન્કને જણાવામાં આવ્યું કે સરકાર જમીન સંપાદન સમયે હિતનું ધ્યાન રાખતી નથી. હાઇકોર્ટમાં ખેડૂતોના હિતની અરજી ચાલતી નથી. ખેડૂતો સુપ્રીમ કોર્ટમાં અપીલ કરશે. ભારતમાં જાપાનના રાજદૂતને પ્રભાવિત ખેડૂતો મળશે.\nઆપને જણાવી દઇએ કે હજાર ખેડૂતો દ્વારા હાઇકોર્ટમાં એક પીટીશન પણ કરવામાં આવી છે. ગુજરાત સરકાર જમીન સંપાદનને લઈને ખોટી વાત ફેલાવી રહી છે. ખેડૂતોએ જણાવ્યુ હતું કે જમીન સંપાદનના કાયદાનું પાલન થઈ રહ્યું નથી. એક હજાર ખેડૂતો દ્વારા વિરોધ કરવામાં આવી રહ્યો છે.\nરાજસ્થાનમાં વિધાનસભા ચૂંટણી યોજાઈ છે ત્યારે કોંગ્રેસના નેતા અશોક ગેહલોતે મતદાન કર્યું. મતદાન બાદ અશોક ગેહલોતે ભાજપ પર પ્રહાર કરતા કહ્યું કે ભારત આઝાદ થયા બાદ કોંગ્રેસે ક્યારેય...


કોરોના બાદ આ બીમારીએ આરોગ્ય તંત્રની ચિંતા વધારી.....! » Online Patrakar\nOnline Patrakar > સ્વાસ્થ્ય > કોરોના બાદ આ બીમારીએ આરોગ્ય તંત્રની ચિંતા વધારી…..!\nકોરોના બાદ આ બીમારીએ આરોગ્ય તંત્રની ચિંતા વધારી…..!\nરાજ્યમાં એક તરફ કોરોનાની ત્રીજી લહેરનો ભય સતાવી રહ્યો છે. એવામાં હાલ ઋતુજન્ય રોગચાળો વકર્યો છે. રાજ્યના4મહાનગરોમાં સહિત અન્ય જગ્યાઓ પર રોગચાળાના કેસમાં વધારો થયો છે. રાજ્યમાં ડેન્ગ્યુ, ચિકનગુનિયા, તાવ અને ઝાડા ઊલટીના કેસમાં ધરખમ વધારો થઈ રહ્યો છે. રાજકોટ અને વડોદરામાં રોગચાળાના કેસમાં વધારો થતા હોસ્પિટલમાં દર્દીઓની લાઈન લાગી છે. તો કેટલીક હોસ્પિટલોમાં બેડ પણ ફૂલ થઈ ગયા છે. તો ક્યાંક દર્દીઓની જમીન પર સારવાર કરવામાં આવી રહી છે. ચોમાસાની સિઝન દરમિયાન રોગચાળાનું પ્રમાણ વધી જતું હોય છે ત્યારે આ વખતે પણ રાજ્યના અનેક મોટા શહેર રોગચાળાએ ભરડો લીધો છે.\nરાજકોટ જિલ્લામાં પણ રોગચાળાએ ભરડો લીધો છે. રાજકોટ જિલ્લા આરોગ્ય તંત્રની ચિંતા વધી છે. જિલ્લામાં એક સપ્તાહમાં9હજારથી વધુ તાવના કેસ આવ્યા છે. જયારે જિલ્લામાં એક સપ્તાહમાં 25 ડેન્ગ્યુના કેસ આવ્યા છે. શાપર-વેરાવળમાં એક સપ્તાહમાં નોંધાયા 11 ડેન્ગ્યુ ના કેસ નોંધાયા છે. જિલ્લા આરોગ્ય તંત્ર દ્વારા ફોગિંગ સહિત ની કામગીરી શરૂ કરાઈ છે.\nપાણીજન્ય રોગોએ હાહાકાર મચાવ્યો છે. છેલ્લા થોડા દિવસોથી શહેરમાં રોગચાળો વધુ વકર્યો છે. મનપાની હોસ્પિટલો દર્દીઓથી ઉભરાઇ ગઈ છે. જેના કારણે એ સ્પષ્ટ જોવા મળી રહ્યું છે આ આખા શહેરમાં મચ્છરોનો ઉપદ્રવ વધતા ડેન્ગ્યુ, મલેરિયા, ચિકનગુનિયાનું જોર વધ્યું છે.\nનોંધનીય છે કે, રાજ્યમાં ડેન્ગ્યુ, ચિકનગુનિયા, તાવ અને ઝાડા ઊલટીના કેસમાં ધરખમ વધારો થઈ રહ્યો છે. રાજકોટ અને વડોદરામાં રોગચાળાના કેસમાં વધારો થતા હોસ્પિટલમાં દર્દીઓની લાઈન લાગી છે. 1 મહિના પહેલાં દર્દીઓની જે સંખ્યા હતી તેમાં આશરે 100 થી 200 નો વધારો થયો છે. સરકારી હોસ્પિટલોની સાથે-સાથે ખાનગી દવાખાનાઓમાં પણ દર્દીઓની સંખ્યા વધી છે. આ અંગે નિષ્ણાંત ડોક્ટરોએ જણાવ્યું હતું કે, કોરોના બાદ તાવે પોતાની તાસીર બદલી હોય તેવું લાગી રહ્યું છે. પહેલા માત્ર3દિવસ માટે વાઈરલ તાવ રહેતો જ્યારે હવે 8-8 દિવસ માટે તાવ રહે છે.


વોશરૂમમાં અરીસા સામે ધવન અને હાર્દિકનો જોરદાર ડાન્સ, વીડિયો વાયરલ – News18 Gujarati\nવોશરૂમમાં અરીસા સામે ધવન અને હાર્દિકનો જોરદાર ડાન્સ, વીડિયો વાયરલ\nLast Updated : July 01, 2018, 23:47 IST\nભારતીય ઓપનર શિખર ધવન અને સ્ટાર ઓલરાઉન્ડર હાર્દિક પંડ્યા મેદાનની બહાર મસ્તી ભર્યા અંદાજ માટે પ્રખ્યાત છે. રવિવારે પણ બંનેનો આવો જ મસ્તીભર્યો અલગ અંદાજ જોવા મળ્યો હતો. હાર્દિકે પોતાના સોશિયલ મીડિયા એકાઉન્ટ પર એક વીડિયો શેર કર્યો છે જેમાં તે અને શિખર ધવન બિન્દાસ બનીને વોશરૂમમાં ડાન્સ કરતા જોવા મળે છે.\nહાર્દિકે વીડિયો શેર કરતા લખ્યું છે કે હું અને જટ્ટા (શિખર ધવન) એક્શનમાં પકડાઈ ગયા. અમને ડાન્સ કરવો અને ગીત ગાવા ઘણા પસંદ છે. હાર્દિકે શેર કરેલ વીડિયોમાં શિખર ધવનને પણ ટેગ કર્યો છે.\nશિખર અને હાર્દિક વીડિયોમાં વોશરૂમમાં એક અરીસા સામે ઉભેલા છે અને પછી અરીસા સામે ડાન્સ કરવા લાગે છે. ટીમનો અન્ય કોઈ સભ્ય આ બંનેનો વીડિયો બનાવી રહ્યો છે. હાર્દિક અને ધવને રવિવારે મેદાનમાં પ્રેક્ટિસ પણ કરી હતી. ભારત અને ઇંગ્લેન્ડ વચ્ચે3જુલાઈથી શ્રેણીનો પ્રારંભ થશે. બંને વચ્ચે3ટી-20,3વન-ડે અને5ટેસ્ટની શ્રેણી રમાશે.\nFirst published: July 01, 2018, 23:47 IST\nshikhar dhavansocial mediaહાર્દિક પંડ્યા


તારક મેહતા કા ઉલ્ટા ચશ્મા પહેલા આ કોમેડી સિરિયલ માં જેઠાલાલ ની સાથે દેખાઈ હતી બબીતા જી, નિભાવ્યો હતો આ કિરદાર - Gyan Gujarati\nતારક મહેતા કા ઉલ્ટા ચશ્મા જો સૌથી વધુ આધુનિક અને મોડર્ન કિરદાર છે તો તે છે બબીતા જી તે છેલ્લા 12 વર્ષમાં મુનમુન દત્તા કિરદાર નિભાવી રહી છે. જેઠાલાલ બબીતા જીની સુંદરતા અને શૈલીના દિવાના છે. જેઓ દિલની વાતને દિલમાં રાખે છે, તે ક્યારેય જાહેર કરતા નથી. પરંતુ શું તમે જાણો છો કે આ શોના બંને મહત્વના પાત્રો એટલે કે દિલીપ જોશી અને મુનમુન દત્તા પહેલા પણ એક શોમાં સાથે દેખાઈ ચૂક્યા છે.\nઆ શો તારક મહેતા પહેલા કરવામાં આવ્યો હતો\nતારક મહેતા કા ઉલ્ટા ચશ્મા સીરિયલ 2008 માં શરૂ થઈ હતી, પરંતુ તે પહેલા 2004 માં બંને હમ સબ બારાતી નામની બીજી કોમેડી સિરિયલમાં જોવા મળ્યા હતા. તે એક કોમેડી જોનરનો શો પણ હતો જેમાં બંને કલાકારોને ખૂબ પસંદ કરવામાં આવ્યા હતા. તે જ સમયે, આ શોના ટેલિકાસ્ટના4વર્ષ પછી, તે બંને ફરી એક સાથે દેખાયા.\nદિલીપ જોશીએ સજેસ્ટ કર્યું હતું મુનમુન દત્તાનું નામ\nતમને જણાવી દઈએ કે દિલીપ જોશીએ નિર્માતાઓને બબીતા જીની ભૂમિકા માટે મુનમુન દત્તાનું નામ સૂચવ્યું હતું. તે પછી, જ્યારે તેણીની વિચારણા કરવામાં આવી, ત્યારે તે તે ભૂમિકા માટે યોગ્ય હતી, તેથી આ ભૂમિકા મુનમૂન દત્તાને ઓફર કરવામાં આવી હતી અને તેણે તેને હા પાડી હતી. ત્યારબાદ, તેને 12 વર્ષ થયા છે, જ્યારે મુનમૂન આ ભૂમિકા નિભાવી રહી છે. આ રોલમાં તેને ખૂબ પસંદ કરવામાં આવી છે.\nવાસ્તવિક જીવનમાં પણ મુનમૂન એકદમ છે મોડર્ન\nઆ શોમાં જે રીતે કિરદાર મુનમુન નિભાવી રહી છે અસલ જિંદગી માં પણ ઘણી એવીજ છે. તે રિયલ લાઈફ માં પણ એટલીજ મોડર્ન છે જેટલી બબીતા જી છે. તેમનું સાબૂત તમને મળી જશે તેમના ઇન્સ્ટાગ્રામ પર જ્યાં તે હંમેશા પોતાના ઈસ્ટાઈલની તસવીરો શેયર કરતી રહે છે.


Japanese emperors voluntarily left the cushion\nMay 15, 2019 | 10:30 pm IST\nબ્રિટન વિશ્વની અદ્યતન લોકશાહીનો જૂનામાં જૂનો દેશ છે પરંતુ ત્યાં રાષ્ટ્રનાં વડા મહારાણી -ક્વીન એલિઝાબેથ છે. આવી જ પ્રતિકાત્મક પરંતુ ગૌરવશાળી રાજાશાહી જાપાનમાં છે.\nજાપાનના નવા સમ્રાટ તરીકે નારુહિતોએ થોડા દિવસ પહેલાં પદભાર સંભાળ્યો. સમ્રાટ નારુહિતો જાપાનના ૧૨૬મા સમ્રાટ બન્યા. કહેવાય છે કે સમ્રાટ નારુહિતો જાપાનના પ્રથમ આધુનિક સમ્રાટ છે.\nબીજા વિશ્વયુદ્ધ બાદ જન્મેલા નારુહિતોએ જાપાનની બહાર જઈ વિદેશમાં શિક્ષણ લીધેલું છે. નારુહિતો અને તેમનાં પત્ની સામ્રાજ્ઞી મસાકો ઓક્સફોર્ડ યુનિવર્સિટીમાં ભણેલાં છે. જાપાનમાં મહિલાઓને રાજગાદી નથી મળતી તેથી સમ્રાટ નારુહિતોની પુત્રી રાજકુમારી અઈકો કે જે હાલ ૧૭ વર્ષની વયની છે તે જાપાનની આગલી શાસક નહીં હોય. સમ્રાટ નારુહિતો બાદ સત્તાની બાગડોર તેમના ભત્રીજાને સોંપવામાં આવશે.\nતાજેતરમાં ટોકિયોના ઈમ્પીરિયલ પેલેસમાં યોજાયેલા રાજ્યાભિષેક દરમિયાન સમ્રાટ નારુહિતોને શાહી તલવાર, શાહી આભૂષણ, રાજ્યની મ્હોર સોંપવામાં આવ્યાં. નોંધપાત્ર વાત એ છે કે જાપાનની શાહી પરંપરા અનુસાર આ રાજતિલક સમારોહમાં રાજવી પરિવારનાં એક પણ મહિલા મોજુદ નહોતાં. સમ્રાટ નારુહિતોનાં પત્ની મસાકોને પણ એમાં હાજર રહેવાની પરવાનગી નહોતી.\nજાપાનના નવા સમ્રાટ નારુહિતો ૫૯ વર્ષના છે. જાપાનમાં લોકશાહી છે, ચૂંટાયેલા વડાપ્રધાન અને મંત્રીમંડળના સભ્યો પણ છે પરંતુ રાષ્ટ્રના વડા જાપાનના સમ્રાટ કહેવાય છે. આ એક પ્રતિકાત્મક પરંપરા છે.\nએ વાત સાચી કે જાપાનના રાજા પાસે કોઈ રાજનૈતિક સત્તા હોતી નથી પરંતુ દેશના પ્રતિકાત્મક વડા તરીકેનું ગૌરવ તેમને પ્રાપ્ત છે.\nજાપાનની રાજવી પરંપરા વિષે જાણવા જેવી વાત એ છે કે નવા સમ્રાટની નિમણૂક ત્યારે જ થાય છે જ્યારે આગલા સમ્રાટનું નિધન થાય પરંતુ જાપાનના રાજવી પરિવારના ૨૦૦ વર્ષ બાદ પહેલી જ વાર એવું બન્યું કે જાપાનના સમ્રાટ અકિહિતોએ તેમની હયાતિ દરમિયાન જ સમ્રાટનું પદ છોડી દીધું. અને તેમના પુત્ર યુવરાજ નારુહિતોને રાજગાદી પર બેસાડવામાં આવ્યા. સમ્રાટ અકિહિતોએ તેમની વધતી ઉંમર અને સ્વાસ્થ્યના કારણે સ્વેચ્છાએ સમ્રાટ પદનો ત્યાગ કર્યો. રાજાઓની સેવા નિવૃત્તી અંગે ત્યાં નિયમ ના હોવાથી જાપાનની સાંસદે એક ખાસ કાનૂન બનાવીને સમ્રાટ અકિહિતોને રાજગાદી છોડવાની અનુમતિ આપી.\nસમ્રાટ અકિહિતોનું રાજવી ખાનદાન વિશ્વનું એક એવું રોયલ પરિવાર છે કે જે છેલ્લા ૨૬૦૦ વર્ષથી જાપાન પર શાસન કરતું આવ્યું છે. જાપાનની પ્રજા જાપાનના સમ્રાટને ભગવાન માને છે પરંતુ નોંધપાત્ર વાત એ છે કે સમ્રાટ અકિહિતોના પિતા સમ્રાટ હિરોહિતોએ બીજા વિશ્વયુદ્ધમાં જાપાનની હાર બાદ જાહેરમાં સ્વિકાર્યું હતું કે તેમનામાં કોઈ દૈવી શક્તિ નથી, પણ તેઓ બીજાઓની જેમ એક સામાન્ય વ્યક્તિ જ છે.\nબીજા વિશ્વયુદ્ધ દરમિયાન અમેરિકાએ જાપાનના હીરોશીમા અને નાગાસાકી પર અણુબોમ્બ ફેંકી જાપાનને તબાહ કરી નાંખ્યું હતું. તે પછી જાપાને આત્મસમર્પણ કરી લેતાં સમ્રાટપદના ગૌરવને ભારે આઘાત લાગ્યો હતો. અલબત્ત, ૧૯૮૯માં સમ્રાટ હિરોહિતોના પુત્ર અકિહિતો જાપાનના સમ્રાટ બન્યા અને તેમણે જાપાનની શાનો-શૌકતને પુનઃ-પ્રસ્થાપિત કરી. સમ્રાટ હોવા છતાં અકિહિતોએ રાજવી પરંપરાઓ તોડીને સામાન્ય જનતાને મળવાનું શરૂ કર્યું. સમ્રાટ અકિહિતો ટેલીવિઝન પર લાઈવ-ચર્ચામાં પણ પોતાના વિષયો પર વાત કરતા હતા.\nએ જાણવું જરૂરી છે કે જાપાનનો ઈતિહાસ યુદ્ધોથી ભરેલો છે. ઘણા સમય અગાઉ જાપાની સૈનિકોએ પહેલાં નાનઝિંગ અને તે પછી ચીન પર હૂમલો કરી દીધો હતો. જાપાનના સૈનિકોએ એક જ સપ્તાહમાં ત્રણ લાખ ચીની સૈનિકો અને નાગરિકોને મારી નાંખ્યા હતા. આ મોટા નરસંહારના કારણે વિશ્વભરમાં જાપાન સામે રોષ ભભૂકી ઉઠયો હતો. તે પછી ૧૯૪૦માં જાપાન ફરી બીજા વિશ્વયુદ્ધમાં સામેલ થઈ ગયું. આ યુદ્ધમાં તે ઈટાલી અને જર્મનીની સાથે રહ્યું. બીજા વિશ્વયુદ્ધ દરમિયાન જાપાની સૈનિકોએ બે લાખ કોરિયાઈ સ્ત્રીઓને સેક્સ માટે સાથીદાર બનવા મજબૂર કરી દીધી. ૧૯૪૫માં અમેરિકાએ જાપાન પર પરમાણુ બોમ્બ ફેંક્યો. અને આખું વિશ્વ બદલાઈ ગયું. આખી દુનિયાએ હિરોશિમા અને નાગાસાકીનો મહાવિનાશ નિહાળ્યો. જાપાને આત્મસમર્પણ કર્યું. આ યુદ્ધ બાદ અમેરિકાએ જાપાન પર કબજો કરી લીધો. નવું બંધારણ બનાવવા ફરજ પાડી જેમાં જાપાનના રાજવી પરિવારને રાજનીતિમાં સામેલ થવા પર પ્રતિબંધ લાદવામાં આવ્યો.\n૧૯૮૯માં અકિહિતોને ફરી જાપાનના સમ્રાટ બનાવવામાં આવ્યા. સમ્રાટ અકિહિતો માનવીય સંવેદનાના માનવી હતા. જાપાનના સૈનિકોએ કરેલી ભૂલોથી જે જે દેશોના લોકોના ઘા તાજા હતા તેમની પર મલમ લગાવવાનો તેમણે સાચુકલો પ્રયાસ શરૂ કર્યો. સમ્રાટ અકિહિતોને સમયને ‘હેસી’ યુગ કહેવામાં આવે છે, જેનો અર્થ થાય છે ‘શાંતિ પ્રાપ્ત કરવી.’\nજાપાનના સૈનિકોએ ભૂતકાળમાં જે કોરિયાની સ્ત્રીઓને સેક્સના સાથી બનવા મજબૂર કરી હતી તે દેશ-દક્ષિણ કોરિયાના પ્રેસીડેન્ટ તાએને ભોજન માટે નિમંત્રીત કર્યા અને કોરિયા પર જાપાનના આક્રમણની જવાબદારી સ્વિકારી ખેદ વ્યક્ત કર્યો. જાપાનના સૈનિકોએ ચીનના ત્રણ લાખ નાગરિકોને મારી નાંખ્યા હતા. તે દેશ ચીનની પણ સમ્રાટ અકિહિતોએ યાત્રા કરી અને યુદ્ધકાળમાં ઘટેલી ઘટનાઓ અંગે અફસોસ વ્યક્ત કર્યો. તેઓ એ તમામ સ્થળો પર ગયા જ્યાં જ્યાં જાપાનના સૈનિકોએ ચીનના નિર્દોષ નાગરિકોને ભયાનક ત્રાસ આપ્યો હતો. સમ્રાટ અકિહિતોના આ અભિગમના કારણે માત્ર જાપાનમાં જ નહીં પરંતુ વિશ્વભરમાં તેમનું માન-સન્માન વધ્યું.\nઆવા પ્રજાવત્સલ રાજા અકિહિતો હવે નિવૃત્ત થયા છે અને જાપાનના નવા સમ્રાટ તરીકે તેમના પુત્ર નારુહિતોએ રાજગાદી સંભાળી છે.\nનવા સમ્રાટ નારુહિતોએ તેમના પ્રથમ જ પ્રવચનમાં વિશ્વશાંતિ માટે પ્રાર્થના કરતાં જાપાનની પ્રજાને એવો ભરોસો બક્ષ્યો છે કે તેઓ હંમેશા સામાન્ય લોકોની લાગણીઓની સાથે ઊભા રહેશે. તેઓ શપથ લેતાં બોલ્યા હતાં. ‘હું બંધારણ મુજબ કામ કરીશ…મારા વિચાર સદૈવ મારા લોકો માટે હશે અને હું તેમની સાથે ઊભા રહીશ. મારાં કામોમાં મારા પિતા અકિહિતોની ઝલક દેખાશે.’\nસમ્રાટ અકિહિતોને વિશ્વના પ્રાચીનતમ સામ્રાજયને જનતાની સમીપ લઈ જવાવાળા માનવામાં આવે છે.\nજાપાનની રાજાશાહીના આ નવા ‘રેઈવા’ અર્થાત્ ‘સુંદર સૌહાર્દ’ના યુગનો આરંભ માનવામાં આવે છે.\nમહેલમાંથી નીકળીને લોકો પાસે જનાર સમ્રાટ\nઅગાઉના સમ્રાટો જનતાને મળતા નહોતા. સમ્રાટ અકિહિતો તેમનાં પત્ની મહારાણી મિચિકોની સાથે લોકોની વચ્ચે જવા લાગ્યા હતા. તેઓ ખાસ કરીને વિકલાંગો અને દિવ્યાંગોને પણ મળવા લાગ્યા. જાપાન પર જ્યારે જ્યારે કુદરતી આફતો આવી ત્યારે તેઓ પીડિતોની વચ્ચે જઈ મદદ કરવા લાગ્યા હતા. તેઓ સાચા અર્થમાં જનતાના રાજા અથવા તો પ્રજાવત્સલ રાજવી બનીને રહ્યા. તેમણે પરંપરા તોડીને એક સામાન્ય મહિલા સાથે લગ્ન કર્યા હતાં.\nWHO કોરોનાને લઇ દુનિયાને આપી ચેતવણી, બદ થી પણ બદતર થશે કોરોના…\n[email protected] : મંત્રી કાનાણીને લઇ વડતાલના જ્ઞાનજીવનદાસ સ્વામીનું વિવાદાસ્પદ નિવેદન\nકોરોનાનો કહેર યથાવત, છેલ્લા 24 કલાકમાં 2.30 લાખ કેસ આવ્યા સામે


સાંધાની ઇજાઓની અક્સીર સારવાર એટલે આર્થ્રોસ્કોપી\nગુરુવાર, એપ્રિલ 25 2019, 20:20 Hrs(IST)\nનવગુજરાત સમય | Publish Date: Jan42019 12:07PM\nનવગુજરાત સમય > ડો. કલ્પેશ ત્રિવેદી (કન્સલ્ટન્ટ આર્થ્રોસ્કોપી & સ્પોર્ટ્સ મેડિસીન)\n- ઘૂંટણની લિગામેન્ટ, મેનિસકસ અને કાર્ટિલેજની ઈજાની જો યોગ્ય સારવાર ન કરવામાં આવે તો તે નાની ઉંમરમાં ઘૂંટણના ઘસારાનું કારણ બની શકે છે. ઘૂંટણની ઈજાની અવગણના કરવી નહીં અને આર્થ્રોસ્કોપી સર્જન પાસે તેની સારવાર કરાવવી જોઈએ.\nરમેશભાઈ મહેતા, ઉંમર આશરે 60 વર્ષ, વ્યવસાયે ચાર્ટડ એકાઉન્ટન્ટ, રવિવારે લગભગ6વાગ્યાની આસપાસ ઘરના વરંડામાં પડેલું છાપું લેવા જતા હતા ત્યાં જ અચાનક પગ લપસતાં અનાયાસે શરીરનું આખું વજન જમણા હાથે આવી ગયું અને પડી ગયા. ક્ષણવારમાં આ શું બની ગયુ અને તેનો તેમને અંદાજ ન રહ્યો. તેમના દીકરા દીપકે તેમને સપોર્ટ આપી ઉભા કર્યા. થોડીકવારમાં કળ વળ્યાં પછી તેમને લાગ્યું કે જમણા ખભામાં દુઃખાવો થઈ રહ્યો છે અને તેઓ જમણો હાથ ઉપર કરી શકતા ન હતા. તાત્કાલિક તેઓ નજીકની હોસ્પિટલમાં ગયા અને ખભાનો એક્સ-રે કરાવ્યો. એક્સ-રેમાં કોઈ ફ્રેકચર જણાયુ નહિ. ડૉક્ટર સાહેબે નિદાન કર્યું કે ખભામાં બેઠો માર વાગ્યો છે. દુઃખાવાની દવા આપીને રમેશભાઈને ઘરે પાછા મોકલ્યા.\nઅઠવાડિયા – દસ દિવસ પછી રમેશભાઈનો ખભાનો દુઃખાવો થોડો ઓછો થયો. પરંતુ રોજ બરોજના કામમાં જેમ કે કપડાં પહેરવા, વાળ ઓળવામાં જમણો હાથ ઉપર થતો ન હતો અને ઘણી મુશ્કેલી થતી હતી. તેમના પાડોશી મહેન્દ્રભાઈએ સૂચવ્યું કે ફિઝિયોથેરાપીની સારવાર ચાલુ કરો. લગભગ ત્રણથી ચાર અઠવાડિયાની ફિઝિયોથેરાપીની સારવાર પછી પણ બહુ ફરક પડ્યો નહિ. રમેશભાઈને રાત્રે ખાંભામાં અસહ્ય દુઃખાવો રહેતો હતો. રમેશભાઈને તેમના ફેમિલી ડોક્ટરે આર્થ્રોસ્કોપિક સ્પેશિલિસ્ટ પાસે મોકલ્યા. ડોક્ટરે તેમને તપાસી અને ખભાનો એમ.આર.આઈ. રિપોર્ટ કઢાવ્યો અને તેમાં ખભાના સ્નાયુઓ રોટેટર કફની ઇજાનું નિદાન થયું.\nડોક્ટર સાહેબે રમેશભાઇને આર્થ્રોસ્કોપિથી રોટેટર કફ રીપેર કરવાના ઓપેરશનની સલાહ આપી. રમેશભાઈની આર્થ્રોસ્કોપિક સર્જરી સારી રીતે થઈ ગઈ. કોઈ મોટો વાઢકાપ નહિ થવાને લીધે બીજે દિવસે હોસ્પિટલમાંથી રજા મળી ગઈ. ઓપેરશનનો દુઃખાવો પણ નહિવત માત્રામાં હતો. એક અઠવાડિયામાં રમેશભાઈની ઝોળી સાથે તેમની ઓફિસ જતા પણ થઈ ગયા અને બે થી ત્રણ મહિનાના સમયમાં રમેશભાઈ તેમનું લગભગ બધું જ કામ કરતા થઈ ગયા.\n28 વર્ષનો મનોજ પટેલ વ્યવસાયે કમ્પ્યુટર એન્જીનીયર છે અને એક મલ્ટીનેશનલ કંપનીમાં જોબ છે. એક રવિવારે કંપનીની ક્રિકેટ ટુર્નામેન્ટ રમતી વખતે દોડીને કેચ પકડવા જતા પગ ખાડામાં પડતા - જમણા ઘૂંટણમાં ઈજા થઈ અને મનોજ પડી ગયો. જયારે મનોજ ઉભો થવા ગયો ત્યારે જમણા પગ ઉપર વજન લઈ શકતો ન હતો. અને થોડીવારમાં ઘૂંટણ ઉપર ખુબ સોજો આવી ગયો. તેના મિત્રો તેને નજીકની હોસ્પિટલમા લઈ ગયા ત્યાં પગનો એક્સ-રે કરાવ્યો. એક્સ-રે નોર્મલ આવ્યો. એટલે ડૉક્ટર સાહેબે પાટો અને દવાઓ આપી મનોજને ઘરે મોકલ્યો. લગભગ 10 - 15 દિવસમાં ઘૂંટણનો સોજો ઓછો થઈ ગયો. દુઃખાવો પણ ઓછો થયો અને મનોજ પાછો જોબ ઉપર જવા લાગ્યો.\nમનોજને સામાન્ય ચાલવામાં કોઈ તકલીફ હતી નહિ પણ જયારે ખાડા - ટેકરાવાળા રસ્તે ચાલવા જાય ત્યારે ઘૂંટણનું બેલેન્સ રહેતું ન હતું તે દોડી પણ શકતો ન હતો. તેના એક મિત્રની સલાહથી તે આર્થ્રોસ્કોપી સર્જન પાસે ગયો. તેને તપાસી અને એમ.આર.આઈ. રિપોર્ટ કરાવતા ઘુટણનાં લિગામેન્ટની ઈજાનું નિદાન થયું આર્થ્રોસ્કોપીની મદદથી ઘૂંટણની લિગામેન્ટ અને ગાદીનું ઓપરેશન કરવામાં આવ્યું. ઓપેરશનના 10 દિવસ બાદ મનોજ ઓફિસે જતો થઈ ગયો અને એકાદ મહિનામાં તેનું નિયમિત કામકાજ કરતો, ગાડી ચલાવતો પણ થઈ ગયો.\n48 વર્ષના સીમાબેન વ્યવસાયે શિક્ષિકા છે. સ્કૂલમાં દાદર ઉતરતા અચાનક ડાબા ઘૂંટણમાં કડાકો બોલ્યો અને ડાબા ઘૂંટણમાં સખત દુઃખાવો થયો. સીમાબેન ડાબા પગે વજન પણ લઈ શકતા ન હતા. નજીકના દવાખાને જએક્સ-રે કઢાવતા એક્સ-રે નોર્મલ હતો. સીમાબેન દુઃખાવાની દવાઓ ચાલુ હોય ત્યાં સુધી સારું લાગતું પણ દવા બંધ કરે એટલે ચાલવામાં ડાબા ઘૂંટણમાં દુઃખાવો ચાલુ થઈ જતો અને ઘૂંટણ વારંવાર લોક થઈ જતો. તેમના ઓર્થોપેડિક સર્જન સાહેબે તેમને ઘૂંટણનો એમ.આર.આઈ. તપાસ કરાવતાં ગાદીની ઇજા - મેનિસકસની ઇજાનું નિદાન થયું. સીમાબેનને આર્થ્રોસ્કોપીની સલાહ આપવામાં આવી. આર્થ્રોસ્કોપીથી ગાદીની ઈજા રીપેર કરવામાં આવી અને ખુબ ટૂંકા સમયમાં સીમાબેનની તકલીફ દૂર થઈ ગઈ.\nઅત્યારના સમયમાં જયારે વિજ્ઞાન અને ટેક્નોલોજી જયારે હરણફાળ ભરી રહે છે ત્યારે આરોગ્ય સેવાઓમાં પણ તેનો લાભ સામાન્ય પ્રજાને મળતો થયો છે. આર્થ્રોસ્કોપી (કી હોલ સર્જરી) સર્જરીના લીધે ઓર્થોપેડિકસ અને ખાસ કરીને સાંધાની સર્જરીના ક્ષેત્રમાં ક્રાંતિકારી પરિવર્તન આવેલ છે. તેના ફાયદા ઘણા છે.\n(1) દુઃખાવા રહિત શસ્ત્રક્રિયા.\n(2) ડે કેર સર્જરી - હોસ્પિટલમાં લાંબુ રોકાણ નિવારી શકાય છે.\n(3) ઝડપી રિકવરી - ખુબ ટૂંકા સમયમાં બેક ટુ નોર્મલ લાઈફ.\nઘૂંટણની લિગામેન્ટ, મેનિસકસ અને કાર્ટિલેજની ઈજાની જો યોગ્ય સારવાર ન કરવામાં આવે તો તે નાની ઉંમરમાં ઘૂંટણના ઘસારાનું કારણ બની શકે છે.\nઘૂંટણની ઈજાની અવગણના કરવી નહીં અને આર્થ્રોસ્કોપી સર્જન પાસે તેની સારવાર કરાવવી જોઈએ.\nખાંભાના સ્નાયુઓ (રોટેટર કફ)ની ઈજા, વારંવાર ખભો ઉતરી જતો હોય, ફ્રોઝન શોલ્ડર, લાંબા ગાળાનો ખભાનો દુઃખાવો તેમજ સ્પોર્ટ્સ ઈન્જરી માટે ખભાની આર્થ્રોસ્કોપી સર્જરીની સલાહ આપવામાં આવે છે.


ગુજરાતમાં કૃષિ-નાના ઉદ્યોગો-અસંગઠિત ક્ષેત્રને ‘બેઠા કરવા’ પર જોર આપશે - Sanj Samachar\nગુજરાતમાં કૃષિ-નાના ઉદ્યોગો-અસંગઠિત ક્ષેત્રને ‘બેઠા કરવા’ પર જોર આપશે\n29 May 2020 11:22 AM\nબેરોજગારીમાં મોટો વધારો તથા લક્ષ્યો શ્રમિકોની વતનવાપસી ચિંતાજનક હોવાની લાલબતી: નિષ્ણાંત કમિટિના વચગાળાનાં અહેવાલમાં સરકારને ભલામણ: બે સપ્તાહમાં આખરી રીપોર્ટ આપશે: કરમાળખા સહિતના મામલે ભલામણો કરશે\nકોરોના મહામારી તથા લોકડાઉનને કારણે સૌથી વધુ ફટકો ખેડુતો તથા નાના ધંધાર્થીઓને થયો છે અને આ ક્ષેત્રોને ચેતનવંતા બનાવવાની બાબતને કેન્દ્રમાં રાખવા નિષ્ણાંત કમીટીએ વચગાળાનાં અહેવાલમાં સરકારને સુચવ્યુ છે.\nકોરોના લોકડાઉન પછી વેપાર ધંધાને બેઠા કરવા માટેના ઉપાયો સુચવવા ગુજરાત સરકારે હસમુખ અઢીયાનાં વડપણ હેઠળ નિષ્ણાંત કમિટીની રચના કરી હતી. વચગાળાનાં રિપોર્ટ સાથે કમીટીએ મુખ્યમંત્રી વિજય રૂપાણી સાથે બેઠક કરી હતી. નાયબ મુખ્યમંત્રી નીતિન પટેલ તથા સીનીયર પ્રધાનો-અધિકારીઓ હાજર રહ્યા હતા.રાજયનાં અર્થતંત્રને પાટે ચડાવવા માટે કમીટીએ વિવિધ સુચનો કર્યા હતા.\nવચગાળાનાં રીપોર્ટમાં કમીટીએ એમ કહ્યું છે કે, મહામારી નવા લોકડાઉનને કારણે બેરોજગારીમાં ધરખમ વધારો થયો છે એટલે તેના પર ધ્યાન કેન્દ્રીત કરવાનું અનિવાર્ય છે. આ સિવાય કૃષિ તથા તેને સંલગ્ન ક્ષેત્ર ઉપરાંત સુક્ષ્મ-લઘુ અને મધ્યમ ઉદ્યોગો (એમએસએમઈ)ને અસંગઠીત ક્ષેત્રો પર ધ્યાન કેન્દ્રીત કરવાની સલાહ આપી છે. આ ક્ષેત્રો મોટી માત્રામાં રોજગારીનું સર્જન કરી શકે તેમ હોવાથી તેને બળ મળે તો બેરોજગારીની સમસ્યા પણ હળવી થઈ જાય તેમ છે.\nગુજરાતમાંથી લાખોની સંખ્યામાં શ્રમિકોની વતન વાપસી થશે પણ રીપોર્ટમાં ચિંતા દર્શાવવામાં આવી છે. મજુરોની અછતના કારણે ઉદ્યોગો તથા રીયલ એસ્ટેટ ફરી પૂર્વવત નહી બની શકે. આ સિવાય ઉદ્યોગો તથા સર્વીસ ક્ષેત્રમાંથી છટણીના મુદ્દે પણ સરકારનું ધ્યાન દોરીને ગંભીરતાપૂર્વક પગલા લેવા કહ્યું છે.\nનિષ્ણાંત કમીટી દ્વારા આવતા બે સપ્તાહમાં આખરી રીપોર્ટ સોંપવામાં આવશે અને તેના આધારે રાજય સરકાર મહત્વના નીતીગત નિર્ણયો લઈ શકે છે. ગુજરાતમાં ક્ષેત્ર અને પેટાક્ષેત્ર દીઠ લોકડાઉન નુકશાનીનો અંદાજ પણ કમીટી રીપોર્ટમાં દર્શાવશે અને પ્રવાહ-પુર્નગઠન પેકેજની ભલામણ કરશે.\nઆ ઉપરાંત રાજયની અંદાજપત્ર તથા નાણાકીય હાલતની સમીક્ષા કરીને સુધારા પગલા સુચવવા માટે પણ કમીટીને કહેવામાં આવ્યું છે. કર માળખાનું પુર્નમુલ્યાંકન કરવા તથા ટુંકા અને લાંબા ગાળાના ઉપાયો સુચવવા પણ કહેવાયું છે. કમીટીમાં હસમુખ અઢીયા ઉપરાંત આઈઆઈએમ (અમદાવાદ)નાં પૂર્વ પ્રોફેસર રવિન્દ્ર ધોળકીયા, આર્થિક નિષ્ણાંત પ્રદિપ શાહ, પૂર્વ આઈએએસ અધિકારી કિરીટ શેલત વગેરે સામેલ છે.


મુવી, શિયાળા ની આળસ, ઈન્ટરનેટ અને ઓછી રજા | Thoughts of Hamza\nમુવી, શિયાળા ની આળસ, ઈન્ટરનેટ અને ઓછી રજા\n– ગયા અઠવાડિયે એક સરસ મુવી જોઈ “awakenings” (૧૯૯૦). રોબર્ટ ડી નીરો અને રોબીન વિલિયમ્સ starring અદભુત અભિનય સભર મુવી. આ મુવીમાં એક અપંગ વ્યક્તિ જે જરા પણ હાલી ચાલી શકવા અસમર્થ હોય છે તે એક ચમત્કારિક(?) દવાથી સારી થઇ જાય અને તેમાં ચેતના નો સંચાર થાય છે. તેમજ આ સમય દરમ્યાનના અનુભવો ખુબ સરસ રીતે વર્ણવ્યા છે. આ ઉપરાંત પણ આ મુવી માં ઘણું બધું જોવા લાયક છે.\n– નવું ઈન્ટરનેટ કનેક્શન લેવા માં આવ્યું ૪ એમબીપીએસ નું . જોઈએ હવે તેમાં ડાઉનલોડ સ્પીડ કેટલી આવે છે.\n– આ મહિના માં ઉતરાયણની એક રજા જ મળશે એ પણ શનિવારે (૧૫ જાન્યુઆરીએ રવિવાર 😦 ) . વર્ષ ની શરૂઆત માં જ એક રજા નો વ્યય.\n– ઠંડી નું પ્રમાણ ભયંકર છે અને સવારે કસરત કરવાનું આવતા મહિના પર મુલતવી રાખવામાં આવ્યું છે[ શિયાળાની સવાર તેમ જ આળસ ને કારણે ! ].\nજાન્યુઆરી 10, 2012 at 12:58 પી એમ(pm)\nPosted in અંગત, આળસ, ઈન્ટરનેટ, ઉત્તરાયણ, શિયાળો\nTagged with અંગત, આળસ, ઈન્ટરનેટ, ઉત્તરાયણ, શિયાળો\n« ૨૦૧૨ની શરૂઆત\nઆકાશ tablet, ચોખરું, ઉતરાયણ, તરણ-કળા »\nઅરે ભયંકર ઠંડીથી ડરીને ભાગી જવું ?\nઠંડીમાં મારું આળસ તો ભાગી જાય છે.\nહૂતો જમીન ખોદવા માંડી પડું અને\nજમીન ચોમાસામાં વાવવા માટે\nતૈયાર થઈજાય અને બંદાને કસરત થઇ જાય .\nઆતો મારો વિચાર કહ્યો. તમે પણ મને અનુસરો\nએવું હું કોઈનેય કેવા માગતો નથી.\nજાન્યુઆરી 12, 2012 at 7:24 પી એમ(pm)\nઆતાબાપુ, આપ જેવા મહાનુભાવો ને ઠંડી નો દર કેવો. આ ઠંડી તો અમારા જેવા પામર જીવો માટે વસમી હોય છે આપ માટે તો મોજ કહેવાય. જોકે આપશ્રી થી અભિભૂત થઈને જરૂર થી આળસ ખંખેરીને કસરત શરુ કરવામાં આવશે.\nજાન્યુઆરી 24, 2012 at 10:29 એ એમ (am)\nજો દોડવાનું શરુ કરશો તો ઠંડી પણ દૂર દોડશે. તા.ક. સ્વ અનુભવ. પણ જેકેટ વગેરે પહેરીને દોડવું હિતાવહ.\nજાન્યુઆરી 27, 2012 at 7:50 પી એમ(pm)\nઆપની સુચનાનો જલ્દી થી અમલ કરવા માં આવશે આમ પણ જેટલું વહેલું શરુ થશે એટલું મારા માટે જ સારું છે. (જોકે આજે ઓફીસ આવવા સવારે દોડતા તો નહિ પર બાઈક પર જતા ઠંડી નો સારો અનુભવ થયો જેકેટ હોવા છતાં 😉 )\nજાન્યુઆરી 28, 2012 at 2:34 પી એમ(pm)


૨૫મીએ રાજકોટના અદ્યતન બસ સ્ટેશનનું મુખ્યમંત્રીના હસ્તે લોકાર્પણ : ૪૫ કરોડનો ખર્ચ તથા બસ ટર્મીનલના ૮ કરોડ અલગ\n૨૨+૧૦ સહિત કુલ પ્લેટફોર્મઃ રેસ્ટ રૂમ- ડોરમેટરી,સ્ટાફ, સ્ટોર, પાર્સલ રૂમો પણ સામેલ : ૧૧ હજારથી વધુ સ્કવેરમીટરમાં બાંઘકામ, રીઝર્વેશન-ઇન્કવાયરી-ટીકીટ કાઉન્ટર સહિતની સુવિધાઓ\nરાજકોટ તા ૧૫ : રાજકોટમાં રાજયકક્ષાની ૨૫મી જાન્યુઆરીની ઉજવણી અંતર્ગત ૨૫મીએ રાજયના મુખ્યમંત્રીશ્રી વિજયભાઇ રૂપાણીના હસ્તે ઢેબર રોડ ઉપર ૪૫ કરોડ તથા બસ ટર્મીનલ ફેસેલીટીના ૮ કરોડ મળી કુલ ૫૬ કરોડના ખર્ચે બનાવાયેલા અદ્યતન બસ સ્ટેશનનું લોકાર્પણ થશે તેમ કલેકટરે પત્રકાર પરિષદમાં જાહેરાત કરી હતી.\nતેમણે જણાવેલ કે કુલ ૧૧૫૦૦ થી વધુ સ્કવેર મીટર જગ્યા ઉપર આ બસ સ્ટેન્ડ બનાવાયુ છે, જેમાં ૨૦ પ્લેટફોર્મ અને ૧૦ આદર્શ પ્લેટફોર્મ સહીત કુલ ૩૦ પ્લેટફોર્મ રહેશે. બસ સ્ટેશનમાં ઇન્કવાયરી, રીઝર્વેશન, ટીકીટ કાઉન્ટર, એડમીનીસ્ટ્રેટીવ ઓફીસ, રેસ્ટરૂમ, ડોરમેટરી, સ્ટાફ, પાર્સલ રૂમ, આ ઉપરાંત યાત્રીઓને માર્ગદર્શન મળી રહે તે માટે અલગ સુવિધા ઉભી કરાઇ છે.\nઆ ઉપરાંત કેન્ટીન, વોલ્વો સર્વીસ, વેઇટીંગરૂમ, લેડીઝ માટે અલગ બ્લોકની વ્યવસ્થા (૩૦ સીટી), જનરલ સીટીંગ (૮૦ બેઠક), ટોયલેટ ફેસેલીટી બાથરૂમ, ૧૪ યુરીનલ, ૭ ટોયલેટ રહેશે.\nઆ ઉપરાંત મલ્ટીપ્લેકસ, ફુડ કોર્ટપ્લાઝા, હોટલ, રેસ્ટોરન્ટ,, રીટેલ સુપર માર્કેટ, શો રૂમ, સીસી ટીવી કેમેરા, કોમર્શીયલ ઓફીસો અને ડીઝીટલ ડીસપ્લે ખાસ રહેશે.


Gujarati News » Mumbai » । Maharashtra cm uddhav thackeray will interact with shiv sena workers on birth anniversary of balasaheb thackeray today on sunday\nબાળાસાહેબ ઠાકરેની જન્મજયંતિ પર આજે સીએમ ઉદ્ધવ ઠાકરે શિવસૈનિકો સાથે સાધશે સંવાદ, પૌત્ર આદિત્ય ઠાકરેએ બાળપણનો ફોટો શેર કરીને કર્યા યાદ\nToday on the birth anniversary of Balasaheb Thackeray and Subhash Chandra Bose, CM Uddhav Thackeray and Minister Aditya Thackeray remembered them. (File Image)\nશિવસેનાના સાંસદ સંજય રાઉતે કહ્યું કે ઉદ્ધવ ઠાકરેની તબિયત બિલકુલ ઠીક છે. વિપક્ષે તેમના સ્વાસ્થ્યની ચિંતા કરવાની જરૂર નથી.\nJan 23, 2022 | 5:30 PM\nઆજે (23 જાન્યુઆરી, રવિવાર) નેતાજી સુભાષ ચંદ્ર બોઝ તેમજ બાળાસાહેબ ઠાકરે (Balasaheb Thackeray) ની જન્મજયંતિ છે. આ પ્રસંગે મુખ્યમંત્રી ઉદ્ધવ ઠાકરે (CM Uddhav Thackeray) આજે રાત્રે આઠ વાગ્યે વીડિયો કોન્ફરન્સિંગ દ્વારા શિવસૈનિકો સાથે વાતચીત કરશે. છેલ્લા બે મહિનાથી મુખ્યમંત્રીની નાદુરસ્ત તબિયતના કારણે વિપક્ષો મહા વિકાસ આઘાડી સરકાર પર સતત પ્રહારો કરી રહ્યા છે. એવું કહેવામાં આવી રહ્યું છે કે મહારાષ્ટ્રને ફુલ ટાઈમ મુખ્યમંત્રીની જરૂર છે. સીએમ ઉદ્ધવ ઠાકરેના સ્વાસ્થ્યને લઈને વિપક્ષના સતત ટોણા, મુંબઈ મહાનગરપાલિકા સહિત નગરપાલિકાઓ અને જિલ્લા પરિષદોની આગામી ચૂંટણીઓને ધ્યાનમાં રાખીને લોકોમાં ઉત્સુકતા છે કે, આજે તેઓ શિવસૈનિકોને પોતાની ઠાકરે શૈલીમાં શું સંદેશ આપશે.\nઆ દરમિયાન, આજે બાળાસાહેબ ઠાકરે અને નેતાજી સુભાષ ચંદ્ર બોઝને હાથ જોડીને અભિવાદન કરવાની મુદ્રામાં સીએમ ઉદ્ધવ ઠાકરેની તસવીર સામે આવી છે. સમાચાર એજન્સી ANI દ્વારા જાહેર કરવામાં આવેલી તસવીરમાં મુખ્યમંત્રી ઉદ્ધવ ઠાકરે તેમના પુત્ર પર્યાવરણ મંત્રી આદિત્ય ઠાકરે સાથે સ્વસ્થ દેખાઈ રહ્યો છે. આ દરમિયાન શિવસેનાના સાંસદ સંજય રાઉતે કહ્યું કે ઉદ્ધવ ઠાકરેની તબિયત બિલકુલ ઠીક છે. વિપક્ષે તેમના સ્વાસ્થ્યની ચિંતા કરવાની જરૂર નથી. આદિત્ય ઠાકરેએ એમ પણ કહ્યું કે સીએમ ઉદ્ધવ ઠાકરેની તબિયત બિલકુલ ઠીક છે. તે ટૂંક સમયમાં એક્શન મોડમાં જોવા મળશે. વિપક્ષનું ફુલ ટાઈમ કામ જ આલોચના કરવાનું છે. તેમના પર અમારે ધ્યાન આપવાની કોઈ જરૂર નથી.\nઆદિત્ય ઠાકરેએ કંઈક આવી રીતે કર્યા પોતાના દાદાજીને યાદ\nપર્યાવરણ મંત્રી આદિત્ય ઠાકરેએ આજે બાળાસાહેબ ઠાકરેની જન્મજયંતિના અવસર પર સોશિયલ મીડિયા પર આ પોસ્ટ શેર કરી છે. આ પોસ્ટ દ્વારા તેણે પોતાના દાદા પ્રત્યે પોતાની લાગણી વ્યક્ત કરી છે. બાળાસાહેબ ઠાકરેની 96મી જન્મજયંતિ નિમિત્તે શ્રદ્ધાંજલિ આપતી વખતે શેર કરવામાં આવેલી પોસ્ટમાં આદિત્ય ઠાકરેએ તેમના બાળપણની તસવીર પોસ્ટ કરી છે. આ પોસ્ટમાં તે ક્રિકેટ રમતા જોવા મળી રહ્યા છે અને તેની પાછળ બાળાસાહેબ ઠાકરે ઉભા છે. તેમના દ્વારા શેર કરેલી આ તસવીર સોશિયલ મીડિયા પર વાયરલ થઈ રહી છે.\nપીએમ મોદીએ ટ્વીટ કરીને બાળાસાહેબ ઠાકરેને કર્યા યાદ\nઆ દરમિયાન રવિવારે સવારે પીએમ નરેન્દ્ર મોદીએ પણ ટ્વીટ કરીને બાળાસાહેબ ઠાકરેને યાદ કર્યા હતા. પોતાના ટ્વીટમાં તેમણે લખ્યું, હું શ્રી બાળાસાહેબ ઠાકરેને તેમની જન્મજયંતિ પર શ્રદ્ધાંજલિ અર્પણ કરું છું. તેમને હંમેશા એક ઉત્કૃષ્ટ નેતા તરીકે યાદ કરવામાં આવશે જે લોકોના હેતુ માટે ઉભા હતા.\nઆ પણ વાંચો : Maharashtra: કમલા બિલ્ડીંગમાં બનેલી ઘટનાની તપાસ માટે4સભ્યોની કમિટીની રચના, BMC કમિશનરને 15 દિવસમાં રિપોર્ટ સોંપાશે\nAaditya thackerayBal ThackerayCM uddhav thackerayMaharashtra updateNetaji Subhash Chandra Bose


શું ખરેખર હાલમાં ઓડિશામાં આવેલા ‘YAAS’ વાવાઝોડાનો વિડિયો છે...? જાણો શું છે સત્ય.... - FactCrescendo | The leading fact-checking website in India\nપહેલેથી જ ભારતના મોટાભાગના રાજ્યો કોરોનાની મહામારી ચાલી રહી છે અને તે વચ્ચે તાઉ તે અને યાસ વાવાઝોડાએએ ભારે વિનાશ વહેર્યો છે. યાસ ચક્રવાત વાવાઝોડાથી સૌથી વધુ અસરગ્રસ્ત ઓડિશા, પશ્ચિમ બંગાળ રાજ્યો છે. હાલ એક વિડિયો વાયરલ થઈ રહ્યો છે. જેમાં દાવો કરવામાં આવી રહ્યો છે કે, “આ વિડિયો ઓડિશાના બાલાસોરમાં આવેલા યાસ વાવાઝોડા દરમિયાનનો છે.”\nફેક્ટ ક્રેસન્ડોની પડતાલમાં આ દાવો ખોટો સાબિત થયો છે. કારણ કે, પોસ્ટ સાથે શેર કરવામાં આવેલો વિડિયો હાલમાં આવેલા યાસ વાવાઝોડા દરમિયાનનો નથી. આ વિડિયો વર્ષ 2016થી મિડિયા પર ઉપલબ્ધ છે.\nRohit R Rupapara નામના ફેસબુક યુઝર દ્વારા તારીખ 26 મે 2021ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “આ વિડિયો ઓડિશાના બાલાસોરમાં આવેલા યાસ વાવાઝોડા દરમિયાનનો છે.”\nઉપરોક્ત પરિણામો પરથી અમને આ વિડિયો યુટ્યુબ પર પ્રાપ્ત થયો હતો.7સપ્ટેમ્બર 2017ના આ વિડિયો યુટ્યુબ પર અપલોડ કરવામાં આવ્યો હતો. જે તમે નીચે જોઈ શકો છો.\nએક ઈન્સ્ટાગ્રામ પોસ્ટ અનુસાર “ઇમરા 5મા સ્તરના તોફાનથી અસરગ્રસ્ત હોવાનો ઉલ્લેખ કરવામાં આવ્યો હતો.” જે તમે નીચે જોઈ શકો છો.\nઈન્સ્ટાગ્રામ | સંગ્રહ\nવાવાઝોડુ ઇમરાએ ક્યાં અને ક્યારે ત્રાટક્યું તે માટે અમે ગૂગલ સર્ચ કર્યું. તેનું કેન્દ્ર પેસિફિક મહાસાગરના તળિયા નીચે હોવાનું જણાવાયું હતું, જોકે, સુનામીની ચેતવણી આપવામાં આવી ન હતી. આ વાવાઝોડું 30 ઓગસ્ટ, 2017 ના રોજ રચાયુ હતુ અને 14 સપ્ટેમ્બર સુધી ચાલ્યુ હતુ.\nતેમજ જુદા-જુદા કીવર્ડ્સ સાથેની શોધ કરતા અમને જાણવા મળ્યુ હતુ કે, આ વિડિઓ ઇમરા વાવાઝોડા દરમિયાન લેવામાં આવી નથી. ઈમરા તોફાનના એક વર્ષ પહેલા યુટ્યુબ પર વિડિયો અપલોડ કરવામાં આવ્યો હોવાનું પણ બહાર આવ્યું હતુ. પરંતુ આ વિડિયો ક્યાં અને ક્યારે લેવામાં આવી તેના કોઈ સંકેત નથી. અમને 2017માં કેટલાક સમાચાર પણ મળ્યા કે ઇમરા તોફાન દરમિયાન આ વિડિયો લેવામાં આવી નથી.\nઆ વિડિયો વર્ષ 2016થી યુટ્યુબ પર ઉપલબ્ધ છે, હાલમાં આવેલા યાસ વાવાઝોડા દરમિયાનનો હોવાની વાત તદ્દન ખોટી છે.\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, પોસ્ટ સાથે શેર કરવામાં આવેલો વિડિયો હાલમાં આવેલા યાસ વાવાઝોડા દરમિયાનનો નથી. આ વિડિયો વર્ષ 2016થી મિડિયા પર ઉપલબ્ધ છે.\nTitle:શું ખરેખર હાલમાં ઓડિશામાં આવેલા ‘YAAS’ વાવાઝોડાનો વિડિયો છે…?\nTagged OdishaWest BengalYAAS Cycloneઓડિશાપશ્ચિમ બંગાળયાસ વાવાઝોડું


Saurashtra Kranti ત્રણની હાલત ગંભીર,ઇદૃની રજા મનાવી બસ ઓમાનથી આવતી હતી\nHome મુખ્ય સમાચાર દૃુબઈમાં બસ દૃૂર્ઘટના: ૧૨ ભારતીય સહિત ૧૭ લોકોનાં મોત\nPosted By: saurashtra krantion: June 08, 2019 In: મુખ્ય સમાચાર, રાષ્ટ્રીય, આંતરરાષ્ટ્રીયNo Comments\nત્રણની હાલત ગંભીર,ઇદૃની રજા મનાવી બસ ઓમાનથી આવતી હતી\nદૃુબઈમાં એક બસ દૃૂર્ઘટનામાં ૧૨ ભારતીયોના મોત થઈ ગયા છે. દૃૂબઈ સ્થિત ભારતીય કોન્સ્યુલેટ તરફથી આ સમાચારની પુષ્ટિ કરવામાં આવી છે. વિદૃેશ મંત્રાલયે માહિતી આપી છે કે તે સતત મૃતકોને પરિવારવાળા સાથે સંપર્કમાં છે. વિદૃેશ મંત્રાલયે જણાવ્યુ છે કે અમુક પીડિતોના સંબંધીઓ સાથે સંપર્ક કરવામાં આવ્યો છે અને તેમને વધુ માહિતી આપવાની રાહ જોવાઈ રહી છે.\nભારતીય વિદૃેશ મંત્રાલયે જણાવ્યુ છે કે તેમને લોકલ ઑથોરિટીઝ તરફથી જાણકારી આપવામાં આવી હતી કે એક બસ દૃૂર્ઘટનામાં અમુક ભારતીયોના મોત નીપજ્યા છે. દૃૂર્ઘટના બાદૃ જ્યાં ચાર ભારતીયોને ફર્સ્ટ એડ આપીને હોસ્પિટલમાંથી રજા આપી દૃેવામાં આવી છે ત્યાં ત્રણનો ઈલાજ રાશિદૃ હોસ્પિટલમાં ચાલુ છે. મૃતકોની ઓળખ હજુ સુધી થઈ શકી નથી. દૃુબઈ પોલિસ તરફથી અપાયેલી માહિતીમાં જણાવવામાં આવ્યુ છે કે માર્ગ અકસ્માતમાં કુલ ૧૭ લોકોના મોત નીપજ્યા છે. આ બધા લોકો ઈદૃની રજા મનાવીને પાછા ફરી રહૃાા હતા અને બસ ઓમાનથી આવી રહી હતી.\nદૃૂર્ઘટના રાશિદિૃયા એક્ઝિટ બાદૃ શેખ મોહમ્મદૃ બિન ઝાયદૃ રોડ પર સાંજે ૫.૪૦ મિનિટે થયો. દૃુબઈ પોલિસ તરફથી ટ્વીટ કરીને બતાવવામાં આવ્યુ છે કે જે સમયે બસ ટ્રાફિક સિગ્નલ નજીક પહોંચી તે સમયે મેટ્રો સ્ટેશન નજીક આ દૃૂર્ઘટના બની. જે લોકો માર્યા ગયા છે તે મોટાભાગે બીજા દૃેશોના રહેવાસી છે. બસમાં ૩૧ લોકો સવાર હતા.\nએક જ મહિનામાં ચાર ધામની યાત્રાએ આવેલા ૪૧ શ્રદ્ધાળુઓના મોત


ડીટીએસ-નેટ હોસ્ટિંગ સમીક્ષા: તમારે ડીટીએસ-નેટ હોસ્ટ કરવું જોઈએ?\nમુખ્ય પૃષ્ઠ > હોસ્ટિંગ સમીક્ષાઓ > ડીટીએસ-નેટ સમીક્ષા\nલોરી સોર્ડ દ્વારા સમીક્ષા. .\nસમીક્ષા અપડેટ: ઑક્ટો 22, 2018\nસમીક્ષામાં યોજના: વહેંચાયેલ હોસ્ટિંગ\nદ્વારા ચકાસાયેલ: લોરી સોર્ડ\nસમીક્ષા સુધારાશે ઓક્ટોબર 22, 2018\nડીટીએસ-નેટમાં મેનેજમેન્ટ હેઠળ 100,000 ડોમેન નામો કરતા વધુ છે; ડલ્લાસ ટેક્સાસ, લાસ વેગાસ, નેવાડા અને ઉત્તર કેરોલિનામાં3પ્રોપરાઇટરી ડેટા કેન્દ્રો ચલાવો. અમને લાગે છે કે તે એક વેબ હોસ્ટ છે જે તમે પ્રારંભ કરી શકો છો અને વધારી શકો છો. સમર્થન અને ઉપયોગની સરળતાને લીધે નવીનીઝીઓ માટે તે એક સારી પસંદગી છે. વધુ જાણવા માટે વાંચો.\nડીટીએસ-નેટ પર જાઓ\nડીટીએસ-નેટ તેના ધ્યેયને "આ ક્ષેત્રમાં શ્રેષ્ઠ ઇન્ટરનેટ સેવા પ્રદાતા" તરીકે સૂચવે છે. તે ધ્યેયને ધ્યાનમાં રાખીને, તેઓએ ઘણી બધી વસ્તુઓ કરી છે જે તેમને સ્ટેટ--ફ-ધ-સર્વરનો ઉપયોગ કરીને અને આધારભૂત ઇન્ફ્રાસ્ટ્રક્ચર કે જે તેમને ગ્રાહકની સમસ્યાઓ જોવા અને તેમને ઝડપથી હલ કરવાની મંજૂરી આપે છે. ધ્યાનમાં રાખીને, તેઓ 24 /7ગ્રાહક સપોર્ટની andફર કરે છે અને તેની કિંમત મેચ ગેરેંટી પણ છે.\nકંપની હાલમાં મુખ્ય ઉત્તર કેરોલિનાના રીચલેન્ડ્સમાં મુખ્ય મથક ધરાવે છે અને ડલ્લાસ, ટેક્સાસ અને નેવાડાના લાસ વેગાસમાં2માલિકીના ડેટા સેન્ટર્સનું સંચાલન કરે છે.\nનોંધ: આ એક બિન-ચકાસાયેલ સમીક્ષા છે, આનો મતલબ એ કે સમીક્ષા સમયે અમે ડીટીએસ-નેટ એકાઉન્ટ ધરાવીએ છીએ. જોકે, અમે સંશોધનમાં સખત મહેનત કરી હતી અને કંપનીને આ સમીક્ષા પ્રકાશિત કરતા પહેલાં આપણે જેટલું કરી શકીએ તે સમજવા માટે શ્રેષ્ઠ પ્રયાસ કરીએ છીએ. વધુ માહિતી માટે, તમે મારા વાંચી શકો છો અહીં ડીટીએસ-નેટ સ્થાપક, ક્રેગ ગેન્ડ્રોલાસ સાથે સવાલ અને એ સત્ર.\nડીટીએસ-નેટ હોસ્ટિંગ યોજનાઓમાં શું છે?\nજ્યારે વહેંચાયેલ વેબ હોસ્ટિંગ, પુનર્વિક્રેતા હોસ્ટિંગ, વર્ચુઅલ પ્રાઇવેટ સર્વર્સ અને સમર્પિત સર્વર સહિત હોસ્ટિંગ ઉકેલો આવે ત્યારે ડીટીએસ-નેટ ઘણી બધી તક આપે છે.\nજો તમે ખાલી તમારી પોતાની વેબસાઇટ શરૂ કરવા માંગો છો, તો આ તમારા માટે એક યોજના છે. તે 1.95 GB સ્ટોરેજ માટે ફક્ત $ 10 / મહિને અને મફત વેબસાઇટ બિલ્ડરનો ઉપયોગ કરવાની ક્ષમતાથી શરૂ થાય છે. જો તમને થોડી વધુ જગ્યાની જરૂર હોય, તો તમે $ 50 / મહિને અથવા 5.95 / મહિને અનલિમિટેડ પ્લાન માટે 8.95 GB પ્લાન પર જઈ શકો છો.\nડીટીએસ-નેટ તેમના રિસેલર હોસ્ટિંગને રસપ્રદ રીતે કરે છે. જગ્યા અથવા તમારી પાસે સાઇટ્સની સંખ્યાને મર્યાદિત કરવાને બદલે, તેઓ વિવિધ ઑપરેટિંગ સિસ્ટમ્સ પર આધારિત ત્રણ પેકેજો પ્રદાન કરે છે. Linux સિસ્ટમ શરૂ કરવા અને લક્ષણો માટે ફક્ત $ 9.95 / મહિનો ચલાવે છે. તેઓ $ 29.95 / મહિને અથવા $ 99.95 / મહિને ઍપલ OS X સર્વર માટે પ્લેસક નિયંત્રણ સાથે Windows સર્વર પ્રદાન કરે છે.\nVPS અને સમર્પિત સર્વરો\nવી.પી.એસ. માટેના દર એક મહિનામાં ખૂબ જ વાજબી $ 9.95 પર શરૂ થાય છે, પરંતુ યોજનાઓ 1GB થી શરૂ થાય છે અને ત્યાંથી RAM પર જઇને 50GB થી પ્રારંભ થાય છે અને સ્થાન માટે જાય છે. ચોક્કસ દર માટે, તમારે ડીટીએસ-એનઈટીના નિષ્ણાતો સાથે સલાહ લેવી જોઈએ કારણ કે તેઓ તમારી જરૂરિયાતોને નિશ્ચિત કરશે અને તમને તે પેકેજ આપશે જે તે જરૂરિયાતોને શ્રેષ્ઠ રીતે મેળવે છે. દરેક સર્વર સેંકડો ઉપલબ્ધ આઇપી સાથે આવે છે. સમર્પિત સર્વરો વધુ ચાલે છે, પરંતુ અંતિમ ખર્ચ, તમારી વ્યક્તિગત જરૂરિયાતો પર ફરીથી આધાર રાખે છે.\nહોસ્ટિંગ સુવિધાઓ / યોજનાઓ\n50 GB ની\nવર્ડપ્રેસ સ્થાપિત કરે છે 10 50 અનલિમિટેડ\nસીડીએન મેઘ વેબસર્વર હા હા હા\nCPANEL સ્થાન હા હા હા\nPOP3 એકાઉન્ટ્સ અનલિમિટેડ અનલિમિટેડ અનલિમિટેડ\nમાયએસક્યુએલ ડેટાબેસેસ 10 50 અનલિમિટેડ\nઉપ ડોમેન્સ અનલિમિટેડ અનલિમિટેડ અનલિમિટેડ\nડીટીએસ-નેટ એક્સક્લુઝિવ ડિસ્કાઉન્ટ - પ્રોમો કોડ: ડબલ્યુએચએસઆર\nવિશિષ્ટ: તમામ ડીટીએસ-નેટ હોસ્ટિંગ પ્લાન્સ પર 50% બંધ\nડીટીએસે ડબલ્યુએચએસઆર ગ્રાહકોને કોઈ પણ પેકેજ અથવા સેવા પર વિશિષ્ટ 50% ડિસ્કાઉન્ટ ઓફર કરી છે. ફક્ત પ્રોમો કોડનો ઉપયોગ કરો: WHSR.\nઑનલાઇન ડીએટીએસ-નેટ મુલાકાત માટે અહીં ક્લિક કરો.\nઅમારું સંશોધન: મિશ્રિત ઑનલાઇન સમીક્ષાઓ\nઑનલાઇન સમીક્ષાઓ દ્વારા વાંચીને, મને ડીટીએસ-નેટ વિશે કેટલીક મિશ્ર સમીક્ષા મળી. જો કે, કેટલીક નકારાત્મક સમીક્ષાઓ વર્ષો પહેલા થઈ હોવાનું જણાય છે અને શક્ય છે કે આ મુદ્દાઓને દૂર કરવામાં આવ્યા છે. ઉદાહરણ તરીકે, સમીક્ષકોમાંની એક કે જેણે ડીટીએસને નકારાત્મક રેટિંગ આપ્યું હતું તે અન્ય સર્વર પર જવાનો પ્રયાસ કરતી વખતે તેમના ડોમેન નામને છોડવામાં મુશ્કેલીમાં આવી હતી.\nજો કે, જ્યારે આ મુદ્દા પર પ્રશ્ન (નીચે અવતરણ વાંચો), ડીટીએસ-નેટએ જણાવ્યું હતું કે ગ્રાહકોને ડીટીએસ-નેટમાં જવા માટે અથવા ગ્રાહકો પાસેથી મદદ કરવા માટે તેઓ ખુશ છે. તમારા ડોમેનને ખસેડવાનું કેટલું સહેલું છે તે જાણવું અશક્ય છે જ્યારે તમે DTS છોડવાનું પસંદ કરો છો, આ એક સરળ ફિક્સ છે.\nતમે શરૂઆતથી વેબસાઇટ શરૂ કરવા માટે એક જ સ્થાને બધું કરવાની ક્ષમતા પ્રદાન કરો છો. જો કોઈ ગ્રાહક તમારી સાઇટ દ્વારા કોઈ ડોમેન લે છે, પરંતુ પછીથી સાઇટને ખસેડવા માંગે છે?\nનોંધ: ત્યાં એક ઑનલાઇન સમીક્ષા હતી કે જે વ્યક્તિ જણાવે છે તેમના ડોમેન નામ પાછા મેળવવામાં મુશ્કેલી હતી, તેથી મેં આ પ્રશ્નને ખાસ કરીને પૂછ્યું કે આ બાબતે ગેન્ડ્રોલાસની સ્થિતિ શું છે.\nઅમારા ગ્રાહક ડોમેન નામનો સત્તાવાર ધારક છે. ડીટીએસ-નેટ ક્યારેય ગ્રાહકોને હોપ્સ દ્વારા કૂદકો મારતા નથી અને જરૂર પડે ત્યારે ગ્રાહકને તેમના ડોમેન નામને ડીટીએસ-નેટથી ખસેડવાની પ્રક્રિયા દ્વારા ચાલશે. એટલા માટે ડીટીએસ-નેટ એ બીબીબી માન્યતા ધરાવતું વ્યવસાય છે જે ઉચ્ચતમ રેટિંગ A + ધરાવે છે.\nજો આ તમારી ચિંતા છે, તો ખાતું કાઢતા પહેલા તમારા ડોમેન નામને ત્યાં ઘણા સ્વતંત્ર રજીસ્ટ્રારમાંથી એક સાથે રજીસ્ટર કરો (હોસ્ટિંગ કંપનીથી તમારી જાતને કેવી રીતે સુરક્ષિત કરવી તેમાંથી #1 નિયમ). તે તમને તમારા ડોમેન નામ અને હોસ્ટિંગ કંપની વચ્ચે અલગતા જાળવવાની મંજૂરી આપશે. વાસ્તવમાં, તે સંભવતઃ એક સ્માર્ટ વિચાર છે કે તમે જેની સાથે હોસ્ટ કરી રહ્યાં છો.\nમને ડીટીએસ-નેટ વિશે શું ગમે છે\nએક વસ્તુ જે મને ખરેખર ડીટીએસ-નેટ વિશે ગમ્યું તે એ હતું કે તમે ઘણા પૈસા બચાવી શકો છો, ખાસ કરીને જો તમારી પાસે એક ડોમેન નામ હોય કે જેને તમે હોસ્ટ કરવા માંગો છો.\nઉદાહરણ તરીકે, ચાલો કહો કે તમે 10 GB વેબ હોસ્ટિંગ પ્લાન સાથે જાઓ છો. પ્રારંભિક દર $ 1.95 / મહિનો છે. જો કે, જો તમે આખા વર્ષ માટે ચૂકવણી કરો છો, તો કિંમત $ 1.50 / મહિને ઘટી જશે; બે વર્ષ, તે $ 1.25 / મહિને ઘટી જાય છે; અને ત્રણ વર્ષ, તે માત્ર $ 1.00 / મહિનો સુધી જાય છે.\nઅમારા વિશિષ્ટ ડિસ્કાઉન્ટ કોડ (WHSR) નો ઉપયોગ કરો અને તમે વધુ બચાવશો. જો તમે હમણાં જ શરૂ કરી રહ્યાં છો, તો વેબસાઇટ હોસ્ટિંગમાં એક વર્ષમાં સેંકડો ડૉલર ચૂકવવાનું નહીં હોય તો તે તમારી સંપૂર્ણ સફળતા માટે અગત્યનું હોઈ શકે છે.\nસ્કેલેબિલીટી - $ 59.95 / yr પર વ્યવસાય પ્રો સેવાને અપગ્રેડ કરી રહ્યું છે\n$ 18 / વર્ષમાં કોઈ ઓવરસેલ હોસ્ટ નથી; સ્કેલ અપ અને $ 59.95 / વર્ષમાં વ્યવસાય પ્રો સર્વિસ પર અપગ્રેડ કરો.\nહું ડીટીએસ-નેટમાં ઉપલબ્ધ વધારાની સુવિધાઓ પણ પસંદ કરું છું જે તમારા વ્યવસાયને વધે તેટલું સરળ બનશે. ઉદાહરણ તરીકે, $ 59.95 / વર્ષ માટે, તમે વ્યવસાય પ્રો સેવા પર કૂદી શકો છો. આ તમને આપશે:\nઅપલોડ અને ડાઉનલોડ્સ બંને પર ઝડપી ગતિ\nવ્યવસાય પ્રો સર્વર્સ પર હોસ્ટિંગ\nમલ્ટીમીડિયા સ્ટ્રીમિંગ (શોઉટકાસ્ટ)\nજો તમને સમસ્યાઓ હોય તો પ્રાધાન્યતા ફોન સપોર્ટ\nતે એક-ઑન-વન સપોર્ટ માટે હોસ્ટિંગ માત્ર $ 4.99 / મહિને વધુ થાય છે અને હોસ્ટિંગ તે ઘણાં હોસ્ટિંગ કંપનીઓના પ્રીમિયમ પેકેજોની સમકક્ષ છે.\nહું શું નાપસંદ\nવેબસાઇટ પ્રથમ પર નેવિગેટ કરવા માટે થોડી ગૂંચવણમાં છે. ત્યાં એક સ્લાઇડર છે જે તમને બધા પેકેજો જોવા માટે જમણી તરફ જવું પડશે. મહિના સુધી એક વર્ષ પહેલાં અપગ્રેડ વિરુદ્ધ ચૂકવણી માટે દર મેળવવા માટે, તમારે ઑર્ડર પૃષ્ઠ પર ક્લિક કરવું પડશે.\nહું માહિતી પૃષ્ઠ પર આગળ રજૂઆત કરાયેલ આ માહિતી ખરેખર જોવા માંગુ છું.\nપણ, લક્ષણો વાંચવા માટે થોડી મુશ્કેલ છે. તેઓ કોષ્ટક ફોર્મેટમાં વધુ સારી રીતે કામ કરશે અને વિવિધ પેકેજોની સરખામણી વધુ સરળતાથી કરશે. આ વ્યવસાયોને સમજવા માટે મુશ્કેલ બનાવે છે કે કયા પેકેજ તેમની જરૂરિયાતો માટે શ્રેષ્ઠ કાર્ય કરશે.\nડીટીએસ-નેટ એ એક કંપની છે જેની સાથે તમે પ્રારંભ કરી શકો છો અને વિકાસ કરી શકો છો. સમર્થન અને ઉપયોગની સરળતાને લીધે નવીનીઝીઓ માટે તે એક સારી પસંદગી છે.\nજો કે, વેબ હોસ્ટિંગથી સમર્પિત સર્વર્સથી સરળતાથી ખસેડવાની ક્ષમતાને કારણે, મોટી સાઇટ્સ અથવા સાઇટ્સ જે વધતી હોય તે લોકો માટે તે સારી હોસ્ટિંગ કંપની પણ છે. ડીટીએસ-નેટ એક પ્રયાસ વર્થ છે. જો તમે સાઇન અપ કરવાનું નક્કી કરો છો, તો આગળ વધો અને ડિસ્કાઉન્ટ્સમાંથી સૌથી વધુ લાભ મેળવવા માટે એક વર્ષ સુધી પ્રતિબદ્ધ થાઓ.\nવધુ જાણવા અને ડીટીએસ-નેટ હોસ્ટિંગ જાણવા માટે અહીં ક્લિક કરો\nનોંધ: ડીટીએસએ ડબલ્યુએચએસઆર ગ્રાહકોને કોઈપણ પેકેજ અથવા સેવા પર વિશિષ્ટ 50% ડિસ્કાઉન્ટ ઓફર કરી છે. ફક્ત પ્રોમો કોડનો ઉપયોગ કરો: WHSR.\nસમીક્ષા યોજના વહેંચાયેલ હોસ્ટિંગ\nડિસ્કાઉન્ટ પહેલાં ભાવ $1.50 / મહિનો\nભાવ (12-mo) $ 0.75 / મહિનો\nભાવ (24-mo) $ 0.63 / મહિનો\nખાસ ડિસ્કાઉન્ટ 50% એક-વાર ડિસ્કાઉન્ટ\nવિશેષ ડોમેન રેગ. હા, .com માટે $ 8.88 / yr, કિંમત અન્ય TLD માટે બદલાય છે.\nસર્વર વપરાશ મર્યાદા - (અચોક્કસ)\nટેલિફોન સપોર્ટ 910-491-9611


fruits Archives - Gujaratidayro\nજાણો ફળો પર રહેલા સ્ટીકરની સત્ય હકીકત, ફળની ખરીદી પહેલા આ વાત જરૂર જાણો.\nમિત્રો લગભગ બધા જ લોકોને ફળનું સેવન કરવું પસંદ હોય છે. કેમ કે ફળમાં એટલા વિટામીનો, પોષકતત્વો, તેમજ શરીરને તંદુરસ્ત રાખતા તત્વો રહેલા હોય છે. આથી ફળનું બધાને પસંદ હોય અને ફળોનું સેવન અવશ્ય કરવું જોઈએ. પણ તમે જ્યારે ફળ ખાવ છો ત્યારે ઘણીવાર તમે જોયું હશે કે ફળ પર નાનું એવું એક સ્ટીકર ચોટાડેલું … Read moreજાણો ફળો પર રહેલા સ્ટીકરની સત્ય હકીકત, ફળની ખરીદી પહેલા આ વાત જરૂર જાણો.\nCategories તથ્યો અને હકીકતો, સ્વાસ્થ્ય Tags fruit, fruit code sticket, fruits, fruits sticker, health benifits, health tips Leaveacomment\nતાંબા ના વાસણમાં ભૂલથી પણ ન રાખો આ વસ્તુઓ… રાખવાથી થશે અનેક નુકસાન.. તમે આ ભૂલ નથી કરતા ને..\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતી જાણો તાંબા ના વાસણમાં ભૂલથી પણ ન રાખો આ વસ્તુઓ…. રાખવાથી થાય છે અનેક નુકસાન.. શું તમે આ ભૂલ નથી કરતા ને જાણી … Read moreતાંબા ના વાસણમાં ભૂલથી પણ ન રાખો આ વસ્તુઓ… રાખવાથી થશે અનેક નુકસાન.. તમે આ ભૂલ નથી કરતા ને..\nCategories રસોઈ, સ્વાસ્થ્ય Tags copper, COPPER ITEMS, DAHI, fruits, GUJARATI, health tips Leaveacomment\nસોનાથી પણ મોંઘા છે આ ફળના બીજ જે શરીર માટે ખુબ જ ફાયદાકારક છે. જાણીલો તેનો ઉપયોગ\nApril 29, 2021 February 25, 2019 by admin\n💁 સોનાથી પણ મોંઘા છે આ ફળના બીજ જે શરીર માટે ખુબ જ ફાયદાકારક છે.. 💁 🍈 મિત્રો સીતાફળ તો તમે ખાધું જ હશે અને લગભગ લોકોને તેનો સ્વાદ ખુબ જ પસંદ હોય છે. તો સીતાફળ સ્વાદની બાબતમાં તો આગળ છે જ પરંતુ તેને ખાવાથી અનેક સ્વાસ્થ્ય લાભો પણ થતા હોય છે. સીતાફળમાં વિટામીન સી અને એ હોય … Read moreસોનાથી પણ મોંઘા છે આ ફળના બીજ જે શરીર માટે ખુબ જ ફાયદાકારક છે. જાણીલો તેનો ઉપયોગ\nCategories સ્વાસ્થ્ય Tags benefits, CUSTARD APPLE, fruits, HEALTH BENIDITS, SITAFAL 1 Comment\nજામફળ આ ૧૧ ગંભીર બીમારીઓથી શરીરને દુર રાખશે… જેને જામફળ ભાવે છે એ લોકો જરૂર વાંચો.\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતી 🍈 જામફળ ના ફાયદા : 🍈 🍈 આજે આપણે જાણીશું કે જામફળ ખાવાના શું શું ફાયદાઓ છે. આમ તો બધા સિઝનેબલ ફળો આપણા સ્વાસ્થ્ય માટે ખુબ … Read moreજામફળ આ ૧૧ ગંભીર બીમારીઓથી શરીરને દુર રાખશે… જેને જામફળ ભાવે છે એ લોકો જરૂર વાંચો.\nCategories સ્વાસ્થ્ય Tags amazing, fruits, GUAVAVA, NICE Leaveacomment


સંબંધોને ફૂલની જેમ કોમળ અને સુગંધિત રાખવાના છે આ6સિક્રેટ, ડોન્ટ મિસ ઇટ | relationship is successful when you accept these things\nrelationship is successful when you accept these things\nRelationship / સંબંધોને ફૂલની જેમ કોમળ અને સુગંધિત રાખવાના છે આ6સિક્રેટ, ડોન્ટ મિસ ઇટ\nTeam VTV 03:42 PM, 11 Aug 20\nસંબંધો ફૂલની જેમ હોય છે તમે તેને સાચવશો તો તે મહેકશે પરંતુ નહી સાચવો તો કરમાઇ જશે. કેટલીક નાની નાની વાતોને લઇને કપલ્સ એકબીજા વચ્ચે તણાવ, ઇગો અને ડિસ્ટન્સને સ્થાન આપી દે છે. સંબંધો ખૂબ જ મહેનત અને જવાબદારી દ્વારા ચાલે છે. સંબંધોને સ્મૂધ બનાવવા માટે આ6કામ જરૂર કરવા જોઇએ.\nસંબંધોને સાચવવા છે જવાબદારી\nપાર્ટનરને સમજો અને ખુશ રહો\nએક-બીજા સાથે દિલ ખોલીને હસવું જોઇએ, કારણકે હસવાથી શરીરમાં ઓક્સીટાસિન હોર્મોન વધે છે જેનાથી મૂડ હંમેશા સારો રહે છે. સાથે હસવાવાળા કપલ ખૂશ રહે છે.જો તમે પણ તમારા સંબંધોને સફળ બનાવવા માંગો છો તો એકબીજાને હસાવ્યા કરો.\nમનમાં ખોટા ભાવ ન રાખો\nજે કપલ હંમેશા ખૂશ રહે છે તે ક્યારેય એકબીજા પ્રત્યે ખોટા ભાવ નથી લાવતા. દરેક સંબંધમાં નાના મોટા ઝઘડા થતાં જ હોય છે પરંતુ તેનો મતલબ એ નથી કે ખોટા ભાવ મગજમાં આવે. સવારે થયેલા ઝઘડાને પ્રયત્ન કરો કે સૂતા પહેલા સોલ્વ કરી લો. તમારા પાર્ટનરની ભાવનાઓનું ધ્યાન રાખો.\nએક-બીજા માટે સંવેદનશીલ બનો\nસંબંધોનો આનંદ ઉઠાવવા માટે એકબીજા પ્રત્યે સંવેદનશીલ બનો અને દરેક પળને જીવતા શીખો. તમે તમારા સંબંધોની ઉંડાઇ ત્યાં સુધી નહી સમજી શકો જ્યાં સુધી તમારા પાર્ટનર સાથે ખુલીને જીવતા નહી શીખો.\nનો સિક્રેટ ઇન રિલેશનશીપ\nકોઇ પણ વસ્તુને તમારા પાર્ટનરથી છુપાવવું તે તમારા સંબંધ ખરાબ કરી દે છે. ખાસકરીને એવી કોઇ વાત કે જે તમે તમારા પાર્ટનરને ન કહી હોય પરંતુ બીજા કોઇ પાસેથી જાણવા મળે તો સંબંધોમાં તિરાડ પડે છે. દરેક વાતની ચર્ચા તમારા પાર્ટનર સાથે કરો અને કોઇ વાત છુપાવશો નહી.\nપાર્ટનરને તેની વાત કહેવાનો મોકો આપો\nબધા ઇચ્છે છે કે તે તેમની વાત ખુલીને કહી શકે, તો તમારે ખુલીને વાત કહેવાનો મોકો આપવો જોઇએ. પાર્ટનરને ક્યારે બોલવા દેવા અને ક્યારે નહી તેની સાચી ઓળખ કેળવો.\nએક-બીજાને સ્પેસ આપો\nસંબંધોને સફળ બનાવવા માટે એક-બીજાને સ્પેસ આપો. પાર્ટનરના સપના અને ડેસ્ટિનેશન સુધી પહોંચવામાં સાથ આપો. એકબીજાની અસહમતીને પણ સન્માન આપો અને સ્વીકારો. જેથી કરીને એકબીજા સાથે ખુલીને વાત શૅર કરતા થશો.\nસંબંધો રિલેશનશીપ સિક્રેટ relationship Couple\nનિમણૂંક / અમેરિકાથી પરત આવતા વધુ એક ગુજરાત કૅડરના અધિકારીને...\nઆર્થિક સંકટ / ગુજરાતના કર્મકાંડી બ્રાહ્મણો અને પુજારીઓ માટે આવી શકે છે...


CAIએ કોટન ઉત્પાદનનો અંદાજ5લાખ ગાંસડી ઘટાડ્યો - NGS Business\nCAIએ કોટન ઉત્પાદનનો અંદાજ5લાખ ગાંસડી ઘટાડ્યો-કોમોડિટી-અન્ય બજારો-Economic Times Gujarati\nCAIએ કોટન ઉત્પાદનનો અંદાજ5લાખ ગાંસડી ઘટાડ્યો\n13 Mar 2018, 0906 hrs IST, ET Bureau\nઅમદાવાદ:કોટન એસોસિયેશન ઓફ ઇન્ડિયા (સીએઆઇ)એ ચાલુ કોટન વર્ષ દરમિયાન કોમોડિટીનું ઉત્પાદન 362 લાખ ગાંસડી (એક ગાંસડી એટલે 170 કિગ્રા) રહેશે એમ જણાવ્યું છે.\n9મી માર્ચે મળેલી બેઠકમાં તેણે અગાઉના 367 લાખ ગાંસડીના અંદાજમાં5લાખ ગાંસડીનો ઘટાડો કર્યો છે. તેમાં મુખ્ય ઘટાડો કર્ણાટક અને તામિલનાડુમાંથી જોવા મળશે એમ સંસ્થાએ જણાવ્યું છે. બંને રાજ્યોમાં ઉત્પાદન બે-બે લાખ ગાંસડી જેટલું ઓછું જોવા મળશે. જ્યારે અન્યત્ર એક લાખ ગાંસડી ઉત્પાદન ઘટશે. ગુલાબી ઈયળની સમસ્યા તેમજ પાણીની તંગીને કારણે પાકમાં ઘટાડો નોંધાશે.\nઉત્પાદનમાં અગાઉના અંદાજ સામે ઘટાડો જોવાયો છે પરંતુ દેશમાંથી નિકાસ સારી જોવા મળી રહી છે. અગાઉના ૫૫ લાખ ગાંસડીના અંદાજ સામે દેશમાંથી ચાલુ સીઝનમાં નિકાસ ઊંચી રહેવાની સંભાવના છે. 60 જેનું મુખ્ય કારણ વિશ્વમાં હાલમાં ભારતીય કોટન સૌથી સસ્તું કોટન છે અને તેથી સ્થાનિક પાકની ઊંચી માગ રહી છે.\n31 માર્ચ સુધીમાં ભારતમાંથી 45 લાખ ગાંસડીની નિકાસ થઈ જવાની સંભાવના છે. ભારતીય ટેક્સટાઇલ મિલ્સનો વપરાશ 10 લાખ ગાંસડી વધીને 320 લાખ ગાંસડી પરથી 330 લાખ ગાંસડી રહેશે. વપરાશમાં વૃદ્ધિનું મુખ્ય કારણ ગુજરાતમાં 35-40 લાખ નવી સ્પિન્ડલ્સની સ્થાપના છે. આમ ગુજરાતમાં કોટનનો વપરાશ નોંધપાત્ર વધીને 65 લાખ ગાંસડીનો રહેવાની સંભાવના છે એમ સીએઆઇના પ્રમુખ અતુલ ગણાત્રા જણાવે છે.\n2017-18ના વર્ષ માટે કેરી ફોરવર્ડ ઘટીને ૨૨ લાખ ગાંસડી રહેવાની સંભાવના છે. જે અગાઉ 42 લાખ ગાંસડી રહેવાનો અંદાજ મુકાતો હતો. કેરી ફોરવર્ડમાં ઘટાડો મુખ્યત્વે ભારતીય મિલ્સના વપરાશમાં 10 લાખ ગાંસડીની વૃદ્ધિને કારણે છે. ઉપરાંત નિકાસમાં5લાખ ગાંસડી વૃદ્ધિ અને ઉત્પાદનમાં ૫ લાખ ગાંસડીનો ઘટાડો પણ આ માટે કારણભૂત છે.\nઊંચા સ્થાનિક વપરાશ અને નિકાસ માગ પાછળ આગામી સમયગાળામાં કોટનના ભાવમાં મજબૂતી જોવા મળે તેવું પણ ગણાત્રા જણાવે છે. છેલ્લાં ત્રણેક વર્ષથી ભારતમાંથી નીચી આયાત કરી રહેલા ચીનમાં પણ રિઝર્વ સ્ટોકનો વપરાશ ચાલુ છે અને તેથી ત્યાંની માગ પણ વધી શકે છે.


સ્વાદિષ્ટ અને સ્વાસ્થ્યપ્રદ અળવી — વિકાસપીડિયા\nહોમ પેજ / આરોગ્ય / આરોગ્યશાસ્ત્ર / આરોગ્યશાસ્ત્ર માટે લેખો / આહાર સંબંધિત લેખો / સ્વાદિષ્ટ અને સ્વાસ્થ્યપ્રદ અળવી\nસ્વાદિષ્ટ અને સ્વાસ્થ્યપ્રદ અળવી વિશેની માહિતી આપવામાં આવેલ છે\nઅળવીનાં લીલા, મોટા-પહોળા ત્રિકોણાકાર પાનને ચણાનો લોટ અને વિશિષ્ટ મસાલા ચોપડી, વાળી અને વરાળથી બાફી પાત્રા બનાવવામાં આવે છે. ફરસાણમાં પાત્રા એકલાં પણ ચટણી સાથે ખવાય છે તો વળી પાત્રા સાથે તુવેરનાં દાણા, તુરિયા જેવા શાક ઉમેરી અને રસાવાળું શાક પણ બનાવવામાં આવે છે. સામાન્ય સમજથી તો અળવીનાં પાન માત્ર સ્વાદ અને વિશિષ્ટ વાનગી બનાવવા માટે ઉપયોગી માનવામાં આવે છે. પરંતુ શું આપ જાણો છો આયુર્વેદમાં અળવી વિશે વિગતે વર્ણન છે. અળવીનાં માત્ર પાન જ નહી; અળવીનાં કંદ, અળવીનાં પાનનાં ડાળખા વગેરેનાં આરોગ્ય માટે વિશિષ્ટ ઉપયોગો વિશે જણાવાયું છે.\nઅળવીનાં આરોગ્યપ્રદ ગુણો\nઅંગ્રેજીમાં સામાન્ય રીતે તેના દેખાવને ધ્યાનમાં રાખી એલીફન્ટ ઈઅરના નામથી અળવીને સંબોધવામાં આવે છે. લેટીન ભાષામાં કોલોકેસિઆ, એલોકેસિયાથી ઓળખવામાં આવે છે. અળવીની બીજી ઉપજાતિઓ પણ છે. જે એલોકેસિઆ ઇન્ડીક્મથી ઓળખાય છે. હિંદીમાં જેને માનકંદ કહે છે. ગુણની દ્રષ્ટીએ આ બધા કંદો તથા પાન સરખાં જ છે. અળવીનાં પાન મોટા અને એક ડાળખા પર એક જ ઉગે છે. કેટલીક અળવીનાં કંદ નાના હોય છે, તો કેટલીક અળવીની ગાંઠો મોટી હોય છે.\nઆયુર્વેદીય પંચભૌતિકત્વ આધારે તેમાં રહેલી ચીકાશ તથા મીઠો રસ અને પાચનમાં લાગતા સમય અને શક્તિ વગેરેને ધ્યાનમાં રાખી કફ વધારનાર, વધુ પ્રમાણમાં ખવાય તો વાયુ વધારનાર અને પિત્તને શાંત કરવાના ગુણ ધરાવતી કહેવામાં આવી છે.\nઅળવીનાં આરોગ્યપ્રદ ઉપયોગો\nઅળવીની ગાંઠો બહારથી આછા કથ્થાઈ રંગની છાલવાળી હોય છે. ગુજરાતમાં અળવીનાં પાનમાંથી પાત્રા કે વિશિષ્ટ શાક બનાવવા માટે જ અળવીનો ઉપયોગ થાય છે. પરંતુ બંગાળ, આસામ, દક્ષિણનાં રાજ્યોમાં અળવીની ગાંઠોને બાફી તેમાંથી શાક બનાવવામાં વપરાય છે. રાજસ્થાનમાં અળવીની ગાંઠોને બાફી છુંદી અને તેનો માવો છાશ સાથે ભેળવી સ્વાદિષ્ટ કઢી બનાવવામાં ઉપયોગમાં લેવાય છે.\nઅળવીની ગાંઠને બાફી તેની છાલ દૂર કરતાં ચીકણી ગાંઠોને કાપી શાક અથવા અન્ય વાનગીમાં વાપરવામાં આવે છે. અળવીની ગાંઠો રેસાથી ભરપૂર હોય છે તથા ચીકાશયુક્ત હોવાથી અળવીની ગાંઠનો ખાવામાં ઉપયોગ કરવાથી મળશુદ્ધિ ખૂબ સહેલાઈથી થાય છે. આથી જ કબજીયાતનાં દર્દીઓ ખાસ કરીને જેઓને આંતરડામાં નિષ્ક્રિય થઇ મળ પડ્યો રહી સૂકાઈ જવાથી, મળપ્રવૃત્તિમાં તકલીફ થતી હોય તેઓ અળવીની ગાંઠનું શાક થોડા સમયાંતરાલે ખાવાનું રાખે તો તેઓને અળવીનાં પૌષ્ટિક ગુણોનો તો ફાયદો મળે છે, તે સાથે આંતરડાની પેરિસ્ટાલટિક મૂવમેન્ટમાં બળ મળે છે. કબજીયાત દૂર થાય છે.\nપિત્તશમન માટે : અળવીનાં પાનને ધોઈ તેનો રસ કાઢી તેમાં શેકેલા જીરાની ભૂક્કી અને સ્વાદ માટે થોડી સાકર ઉમેરી પીવાથી છાતીમાં બળતરા મટે છે. ખાટા ઓડકાર, ઉબકા જેવી હાયપર એસિડીટીથી થતી તકલીફમાં બગડેલા પિત્તને સુધારી પાચન સુધારે છે.\nગરમીનાં દિવસોમાં ઉનવાને કારણે મૂત્રપ્રવૃત્તિ દરમ્યાન બળતરા થતી હોય તેઓને અળવીનાં પાનનાં રસમાં ધાણાજીરૂ અને સાકરનું ચૂર્ણ ઉમેરી પીવાથી રાહત મળે છે.\nઅળવીનાં પાનમાં ડાયેટરી ફાઈબર ઘણું છે. કાર્બોહાઈડ્રેટ અને પ્રોટીન સરખા પ્રમાણમાં છે. ફેટ નહિવત છે. કેલ્શ્યમ અને પોટેશ્યમ જેવા ક્ષાર વધુ માત્રામાં છે. થોડા પ્રમાણમાં આર્યન છે. મેગ્નેશશિયમ અને ફોસ્ફરસ જેવા પૌષ્ટિક તત્વોથી ભરપૂર હોવાથી અન્ય લીલાં શાકભાજીની માફક અળવીનાં પાન આરોગ્ય માટે ગુણકારી છે, પૌષ્ટિક છે.\nવાયુથી પાચનમાં થતી તકલીફ માટે : અળવીનાં પાનને ડાળખાની સાથે જ બાફી, બાફવા માટે વપરાયેલા પાણીને ગાળી તેમાં ઘી ઉમેરી નવશેકું ગરમ ૧ ચ્હાનાં કપ જેટલું પીવાથી, વાયુથી પેટ ફુલી જઈ થતાં અપચામાં ઓડકાર સાફ આવી પાચન સુધરે છે. ભૂખ લાગે છે. આ પ્રયોગ દરમ્યાન ઓડકાર આવી, પેટ હલકું અનુભવાય ત્યારબાદ જ સરળતાથી પચી જાય તેવો ખોરાક ખાવો.\nસ્તન્ય વધારવા માટે : બાળકને સ્તનપાન કરાવતી માતાઓએ અળવીનાં પાનનું શાક અથવા અળવીની ગાંઠનાં શાકનો ખોરાકમાં ઉપયોગ કરવો. થોડા દિવસોનાં અંતરાલે અન્ય શાકભાજીમાં અળવીનો પણ ઉપયોગ કરવાથી સ્તન્યમાં વધારો થાય છે. જેઓને સ્તન્ય ખૂબ ઓછું આવતું હોય તેઓ અન્ય ઉપચાર સાથે અળવીનાં પાન કે ગાંઠનો ખાવામાં ઉપયોગ કરે તો જલ્દી ફાયદો થાય છે.\nકસરત કરનારાં – રમતવીરો માટે: અળવીમાં પોટેશ્યમનું પ્રમાણ ઘણું વધારે છે. આથી ગરમીનાં દિવસોમાં કસરત દરમ્યાન કે અન્ય રમતો દરમ્યાન ખૂબ પરસેવો નીકળી જતો હોય ત્યારે શરીરમાં ક્ષારનાં પ્રમાણનું સંતુલન જળવાય તેવા ખોરાક-પીણા લેવાનું સૂચવવામાં આવે છે. અળવીનો શાકમાં ઉપયોગ કરવાથી કે અળવીની ગાંઠને બાફી તેનો માવો દહીં સાથે રાયતાની માફક મીઠું-જીરૂ ઉમેરી ખાવાથી સ્નાયુઓ સક્ષમ રહે છે.\nબટેકાને બાફી તેના માવામાંથી અનેક વાનગીઓ બનાવવમાં આવે છે. તેવી જરીતે સ્ટાર્ચ હોવાની સાથે બટેકા કરતાં વિશેષ પૌષ્ટિકતા ધરાવતી હોવાથી અળવીની ગાંઠોને બાફી તેનાં માવાનો ઉપયોગ શાક, પેટીસ, પકોડા વગેરે બનાવવામાં કરવાથી સ્વાદ સાથે સ્વાસ્થ્યપ્રદ ગુણોનો પણ લાભ મળે છે.\nકુલ જોએલા પાનાઓ: Oct 15, 2020


Padmini Kolhapure જન્મ તારીખ પ્રમાણે કુંડલી | Padmini Kolhapure 2021 ની કુંડલી\nPadmini Kolhapure was born on 1 November, 1965 in Mumbai, India. She is an Indian actress and singer who mainly works in Hindi film industry....Padmini Kolhapure ના જન્માક્ષર વિશે વધારે વાંચો\nપરિસ્થિતિ તમારી માટે અતિ સાનુકુળ છે. બધું જ વિસારે પાડી, તમારા માર્ગમાં આવતી આનંદની ક્ષણોને માણી લેજો. લાંબા સમયથી તમે જે સખત મહેનત કરી રહ્યા હતા, તેના ફળો ચાખવાનો તથા આરામથી તે સફળતા માણવાનો સમય આવી ગયો છે. આ સમયગાળો તમને પ્રતિષ્ઠિત લોકોની વચ્ચે લાવી મુકશે. વિદેશમાંથી થનારો લાભ તમારો મરતબો વધારશે. ઉપરીઓ તથા ઉચ્ચ સત્તાવાળાઓ તરફથી પણ લાભની શક્યતા છે. જીવનસાથી તથા સંતાનો તરફથી આનંદની પ્રાપ્તિ થશે. ઘરમાં ધાર્મિક કાર્ય સંપન્ન થશે, તેને કારણે નામ, પ્રતિષ્ઠા અને ભાગ્યમાં વૃદ્ધિ થશે.... વધુ વાંચો Padmini Kolhapure 2021 કુંડળી\nPadmini Kolhapure જન્મ કુંડળી/કુંડળી/જન્મ જન્માક્ષર\nજન્મ ચાર્ટ ( જેને કુંડલી, જન્મ કુંડલી અને જન્માક્ષર કહેવાય છે) એ જન્મ સમયે સ્વર્ગ નો નકશો છે. Padmini Kolhapure નો જન્મ ચાર્ટ તમને Padmini Kolhapure ની ગ્રહો ની દશા, દશા, રાશિ ચાર્ટ અને રાશિ ચિન્હ જણાવશે. આ તમને અનુસંધાન અને વિશ્લેષણ માટે Padmini Kolhapure ની વિગતવાર કુંડલી માટે એસ્ટ્રોસેજ કલાઉડ પર પરવાનગી આપે છે.... વધુ વાંચો Padmini Kolhapure જન્મ કુંડળી\nPadmini Kolhapure જ્યોતિષશાસ\nPadmini Kolhapure વિશે વધારે જ્યોતિષ રિપોર્ટ્સ જુઓ -


on chinas call unsc to hold meeting on jammu and kashmir article 370 mb – News18 Gujarati\nJ&K મુદ્દે UNSCએ સ્વીકારી ચીન-પાક.ની વાત, આજે કરશે 'બંધ બારણે' બેઠક\nઆ પહેલા જમ્મુ-કાશ્મીર મુદ્દે 1965માં સુરક્ષા પરિષદની પૂર્ણ બેઠક મળી હતી\nLast Updated : August 16, 2019, 08:59 IST\nજમ્મુ-કાશ્મીરથી આર્ટિકલ 370 હટાવ્યા બાદ આજે સંયુક્ત રાષ્ટ્ર સુરક્ષા પરિષદ (UNSC)ની બેઠક થશે. ચીને આ બેઠકની માંગ કરી હતી. આ ઉપરાંત પાકિસ્તાને પણ બે દિવસ પહેલા આ મુદ્દે ઇમરજન્સી બેઠક બોલાવવાની માંગ કરી હતી. ડિપ્લોમેટ્સ મુજબ આ બેઠક બંધ ધારણે થશે. સુરક્ષા પરિષદના હાલના અધ્યક્ષ પોલેન્ડે આ મુદ્દે ચર્ચા કરવા માટે સવારે 10 વાગ્યાનો સમય નક્કી કર્યો છે.\nબંધ બારણે બેઠક\nએવું ભાગ્યે જ બને છે જ્યારે સુરક્ષા પરિષદે કાશ્મીર મુદ્દે ચર્ચા કરી હોય. આ પહેલા તેની પર સુરક્ષા પરિષદની પૂર્ણ બેઠક 1965માં થઈ હતી. આજે થનારી ચર્ચાને સુરક્ષા પરિષદની પૂર્ણ બેઠક માનવામાં નથી આવી રહી. તેને બંધ બારણે થનારી બેઠક કહેવામાં આવી રહી છે જે હવે ઘણી સામાન્ય થતી જઈ રહી છે.\nચીનની માંગ પર બેઠક\nસમાચાર એજનસી પીટીઆઈને એક ડિપ્લોમેટે જણાવ્યું કે, બેઠક બોલાવવાનો અનુરોધ હાલમાં કરવામાં આવ્યો છે. તેઓએ કહ્યું કે, ચીને સુરક્ષા પરિષદની કાર્યસૂચિમાં સામેલ 'ભારત-પાકિસ્તાન સવાલ' પર બંધ બારણે ચર્ચાની માંગ કરી છે. આ માંગ પાકિસ્તાન તરફથી સુરક્ષા પરિષદના અધ્યક્ષને લખેલા પત્રના સંદર્ભમાં કરવામાં આવી છે.\nઆ પણ વાંચો, કાશ્મીરમાં શાંતિપૂર્ણ રીતે ઉજવાયો સ્વતંત્રતા દિવસ, રાજ્યપાલે કહ્યુ- હાર માની ચૂક્યા છે આતંકી\nUNSCને પાકિસ્તાને લખ્યો પત્ર\nજમ્મુ-કાશ્મીરથી આર્ટિકલ 370 હટાવ્યા બાદથી પાકિસ્તાનનો ઉકળાટ સતત સામે આવી રહ્યો છે. પાકિસ્તાને મંગળવારે UNSCની ઇમરજન્સી બેઠક બોલાવવાની માંગ કરી હતી. તેને લઈને પાકિસ્તાનના વિદેશ મંત્રી શાહ મહમૂદ કુરૈશીએ એક વીડિયો સંદેશ જાહેર કર્યો હતો.\nપોલેન્ડનો પાકિસ્તાનનો જોરદાર જવાબ\nજમ્મુ-કાશ્મીરથી આર્ટિકલ 370 હટાવવા મુદ્દે પાકિસ્તાન સતત આંતરરાષ્ટ્રીય સમર્થન મેળવવાના પ્રયાસમાં છે, પરંતુ તેને દરેક જગ્યાએથી આંચકો લાગી રહ્યો છે. પાકિસ્તાન આ પહેલા પણ આ મુદ્દાને લઈને UNSC ગયું હતું. પરંતુ ત્યાં UNSCના હાલના અધ્યક્ષ દેશ પોલેન્ડે સ્પષ્ટ કહી દીધું હતું કે પાકિસ્તાને આ મુદ્દો દ્વિપક્ષીય રીતે ઉકેલવો જોઈએ. UNSCની અધ્યક્ષતા હાલમાં પોલેન્ડ પાસે છે.\nઆ પણ વાંચો, પુણ્યતિથિ: જો અટલજી ન હોત તો આ4મામલે ભારત પાછળ રહી જાત\nFirst published: August 16, 2019, 08:56 IST\nTags: Article 370, Jammu and kashmir, United nations, પાકિસ્તાન, ભારત-પાકિસ્તાન


કંગના રનૌતને ‘Y' શ્રેણીની સુરક્ષામાં 11 સુરક્ષા કર્મચારીઓ તૈનાત રહેશેઃ Z+ અને Z સહિતની સિક્‍યોરિટી વિશે જાણવા જેવુ\nનવી દિલ્હી: કેન્દ્રીય સુરક્ષા એજન્સીઓએ બોલિવૂડ અભિનેત્રી કંગના રનૌતને Y શ્રેણીની સુરક્ષા પૂરી પાડી છે. શિવસેના અને કંગના વચ્ચે ચાલી રહેલા વિવાદ વચ્ચે ગૃહમંત્રાલયે અભિનેત્રીને Y કેટેગરીની સુરક્ષા આપવાનો નિર્ણય કર્યો છે. જે અંતર્ગત 11 સુરક્ષા કર્મચારીઓ કંગનાની સુરક્ષામાં તૈનાત રહેશે.\nવાસ્તવમાં અભિનેતા સુશાંત સિંહ રાજપૂતના મોત બાદ ફિલ્મ ઉદ્યોગના એક મોટા વર્ગમાં નશીલી દવાઓના વાપરવા સંદર્ભે બોલ્યા બાદ કંગના રનૌતને સતત ધમકી મળી રહી છે. જેને ધ્યાનમાં રાખીને આ નિર્ણય કરવામાં આવ્યો છે. તો ચાલો જાણીએ આખરે શું હોય છે આ Z+ અને Z સિક્યોરિટી?\nZ+ શ્રેણીની સુરક્ષા\nસ્પેશિયલ પ્રોટેક્શન ગ્રુપની સુરક્ષા બાદ Z+ શ્રેણીની સુરક્ષા સૌથી ઉપર છે. આ શ્રેણીમાં સબંધિત વિશિષ્ટ વ્યક્તિની સુરક્ષામાં 36 જવાનો ફરજ બજાવે છે. જેમાં 10થી વધુ NSG કમાન્ડો સાથે ITBP અને CRPFના કમાન્ડો અને રાજ્યના સ્થાનિક પોલીસ કર્મચારીઓ સામેલ હોય છે.\nઆ તમામ કમાન્ડો માર્શલ આર્ટ અને હથિયાર વિના યુદ્ધ કરવાની કળામાં નિપૂર્ણ હોય છે. સુરક્ષામાં લાગેલા NSG કમાન્ડો પાસે MP5 મશીનગન સાથે આધૂનિક સંચાર ઉપકરણો પણ હોય છે. આ સિવાય તેમના કાફલામાં જામર ગાડી પણ હોય છે, જે મોબાઈલ સિગ્નલ જામ કરવા માટે કામ કરે છે. દેશમાં પસંદગીના લોકોને જ Z+ કેટેગરીની સુરક્ષા પ્રાપ્ત છે.\nZ શ્રેણીની સુરક્ષા\nZ શ્રેણીની સુરક્ષામાં4થી5NSG કમાન્ડો સહિત કુલ 22 સુરક્ષાગાર્ડ ફરજ બજાવે છે. જેમાં દિલ્હી પોલીસ, ITBP અથવા CRPFના કમાન્ડો અને સ્થાનિક પોલીસ કર્મચારીઓ પણ સામેલ હોય છે.\nY શ્રેણીની સુરક્ષા\nઆ સુરક્ષાનું ત્રીજુ સ્તર હોય છે. ઓછું જોખમ ધરાવતા લોકોને આ સુરક્ષા આપવામાં આવે છે. જેમાં કુલ 11 સુરક્ષા કર્મચારી સામેલ હોય છે. જેમાં બે PSO (ખાનગી સુરક્ષાગાર્ડ) પણ હોય છે. આ શ્રેણીમાં કોઈ કમાન્ડો નથી હોતા. દેશમાં સૌથી વધુ લોકોને Y શ્રેણીની સુરક્ષા આપવામાં આવી છે.\nX શ્રેણીની સુરક્ષા\nઆ શ્રેણીમાં બે સુરક્ષા ગાર્ડ ફરજ બજાવે છે. જેમાં એક PSO (ખાનગી સુરક્ષાગાર્ડ) હોય છે. દેશમાં અનેક લોકોને આ શ્રેણીની સુરક્ષા પ્રાપ્ત છે.


ભજ રે ભજિયાં મૂઢ મતે\nઉર્વીશ કોઠારી.મેરાન્યૂઝ (બોલ્યું-ચાલ્યું માફ): 'ભજિયાં' એ શબ્દ મૂળ ભજ્ ધાતુ પરથી બન્યો છે અને ભજવું, ભજન, ભજિયાં--આ બધા એક જ કુળના શબ્દો છે. આવું કોઈ ભાષાશાસ્ત્રીએ કહ્યું ન હોય તો તેના માટે શાસ્ત્રીઓના અજ્ઞાન કરતાં વધારે તેમની અરસિકતા જવાબદાર હોઈ શકે છે. પંડિતો જનસંસ્કૃતિના જરાસરખા પણ પરિચયમાં હોય તો તેમને ખ્યાલ આવે કે વ્યાપક જનસમુદાય ભજિયાંને તનમનધનથી ભજે છે. પ્રેમલક્ષણા ભક્તિની જેમ સ્વાદલક્ષણા ભક્તિ ન હોઈ શકે? તેને પ્રમાણવી પડે.\nજૂના વખતમાં ભક્તોને જીવ કરતાં પણ ભજન વહાલાં હતાં. કળિયુગમાં મોટા ભાગના લોકોને આરોગ્ય કરતાં ભજિયાં વધારે વહાલાં હોય છે. ડોક્ટરે ના પાડી હોય, ડાયેટિશ્યને રેડ એલર્ટ જાહેર કરી હોય, કુટુંબીજનો ચેતવણીની સાયરનો વગાડતાં હોય, ખુદ વ્યક્તિ પોતે જાણતી હોય કે ભજિયાંનો સંગ કરવામાં ખરાબ તેલ-સડેલાં ડુંગળીબટાટા-ગંદુ પાણી જેવાં સીધાં અને અપચાથી લઈને હાર્ટની બિમારી સુધીનાં આડકતરાં જોખમ રહેલાં છે-- ટૂંકમાં, 'કાન્ત'ના કાવ્ય ‘વસંતવિજય’માં આવે છે એવી પરસ્થિતિ હોય, છતાં તેની સામે અડગ રહેવાને બદલે વ્યક્તિ મોહવશ બને, ત્યારે છેવટે જે થવાનું હોય તે જ થાય છે. આંખ સામે ગરમાગરમ ભજિયાં ઉતરતાં હોય ત્યારે પોતાની તબિયતની અને ડોક્ટરની સૂચનાઓની ધરાર અવગણના કરીને, ભજિયાંસક્ત બનેલો માણસ પણ એકાદ ખંડકાવ્યનો વિષય નથી? સાહિત્યમાં જનસ્વાદચેતના આણવા માટે જરૂર 'કાન્ત’ના કોઈ ભજિયાંપ્રેમી સમધર્મીની છે.\nઇષ્ટ દેવીદેવતાઓ અને અનિષ્ટ નેતાઓ બારે મહિના હોવા છતાં તેમના વિશેષ મહત્ત્વની સીઝન હોય છે. (જેમ મહાદેવનો શ્રાવણ) તેમ ભજિયાંની મોસમ છે ચોમાસું. એક ગીતમાં કવિએ પતઝડ, સાવન, બસંતબહાર એમ ચાર મોસમ ગણાવીને પાંચમી પ્રેમની મોસમ ગણાવી છે. પરંતુ કવિતાને બદલે વાસ્તવિકતાને ધ્યાનમાં રાખતાં ખ્યાલ આવશે કે એ પાંચમી મોસમ ભજિયાંની હોવી જોઈએ. ઉપરવાળાની જેમ ભજિયાં પણ અનેક આકારપ્રકારમાં ઉપલબ્ધ હોય છે. ગ્લોબલાઇઝેશન પછી એવું થયું કે પીવાનું પાણી ન હોય એવાં ગામમાં પણ કોક-પેપ્સી મળતાં હોય. ત્યાર પહેલાંના સમયમાં જ્યાં કશું ખાવાપીવાનું ન મળે એવા ગામના પાદરે કે એસટી બસ સ્ટેન્ડે (તાવડામાં) ધુણી ધખાવીને ભજિયાં ઉતારતો જોવા મળી જતો હતો. કંઈકના ભવની ભાવઠ જેમણે ભાંગી હોય, ભૂખના દુઃખથી ત્રસ્ત કંઈક દુઃખીયાનાં દુઃખ જેમણે હર્યાં હોય, તે ભજિયાંની આવી લીલાને ઇશ્વરલીલા સાથે નહીં તો બીજા શાની સાથે સરખાવી શકાય? અલબત્ત, ભજનમાં ન માનતા નાસ્તિકો પણ ભજિયામાં માને છે-ભજિયાં માણે છે. મતલબ કે ભજિયાંનો પ્રતાપ ધર્મથી પણ વધીને છે.\nવિવિધ ધર્મો-સંપ્રદાયો-ફિરકા અને તેમના અનુયાયીઓ વચ્ચેની છૂપી કે પ્રગટ હુંસાતુંસી ભજિયાંના મામલે પણ લાગુ પડી શકે છે. દક્ષિણ ગુજરાતમાં કંદપુરી તરીકે ઓળખાતાં રતાળુનાં ભજિયાંના કટ્ટર પ્રેમીઓ માને છે કે એ ભજિયાં કંદપુરીની સામે એકેય ભજિયાંનો ક્લાસ નહીં. ભવિષ્યમાં ભારતને દક્ષિણ ગુજરાતમાંથી કોઈ વડાપ્રધાન મળે તો તે કંદપુરીને એકમેવ રાષ્ટ્રિય ભજિયાં જાહેર કરીને, બીજાં ભજિયાં ખાનારની દેશભક્તિ સામે શંકા વ્યક્ત કરી શકે. પણ આપણા દેશમાં હજુ, કમ સે કમ ભજિયાં પૂરતી તો, તંદુરસ્ત લોકશાહી ટકી જ છે. એટલે ભજિયાંના બીજા પ્રકારો અને તેમના પ્રેમી બેરોકટોક પોતપોતાનાં ઇષ્ટ ભજિયાંની આરાધના કરી શકે છે.\nમશહૂર શાયર અમૃત ઘાયલે એ મતલબનું કહ્યું હતું કે હે મૂર્ખ મન, પીતાં આવડે તો કઈ ચીજ એવી છે જે શરાબ નથી? આ કાવ્યાત્મક બાની ભજિયાંના પ્રચંડ વૈવિધ્ય થકી સિદ્ધ થાય છે. તેમાં સાધારણ ફેરફાર કરીને કહી શકાય કે હે મૂર્ખ મન મારા, ઉતારતાં આવડે તો એવી કઈ ચીજ છે જેનાં ભજિયાં ન બની શકે? પ્રયોગશીલ જનો ખજૂર કે સફરજનથી માંડીને મીઠા લીમડાનાં (ડાળખા સહિત) ભજિયાં ઉતારે છે. ચીઝ-પનીરનાં ભજિયાં પણ હવે આપખુદશાહીની જેમ ધીમે ધીમે વ્યાપક સ્વીકૃતિ પામી રહ્યાં છે. સાહિત્યની જેમ ભજિયાંમાં પણ પ્રયોગશીલતા અને પ્રયોગખોરી વચ્ચેની ભેદરેખા ભૂંસાતી-સર્જાતી રહે છે. પ્રયોગખોરીની હવા ભજિયાંના સર્જનને લાગે, ત્યારે ચોકલેટનાં ભજિયાં ને આઇસક્રીમનાં ભજિયાં જેવી વાનગીઓ અસ્તિત્ત્વમાં આવે છે. પરંતુ બહોળું પાંડિત્ય ધરાવતા એક મિત્રે કહ્યું હતું કે 'રાત પડ્યે વાંચવા માટે તો રસિક નવલકથા જ જોઈએ.’ તેમ, પ્રયોગશીલ ભજિયાંવીર પોતાના પ્રયોગોને સફળ જાહેર કર્યા પછી કહી શકે છે કે છેલ્લો ઘાણ બટાટાની પતરીનો (કે કાંદાનો કે રતાળાનો) ઉતારી દેજો. એટલે સંતોષ થાય.\nવરસાદમાં જેમ અકવિને કવિતા લખવાનું મન થાય છે, તેમ ભજિયાં-અરસિકને પણ ભજિયાં માટેની લાલસા થાય છે. એ સ્વયંસ્ફૂર્ત ન હોય ને ફેસબુક પર ફોટા જોઈને ફુંફાડા મારવા લાગી હોય તે બનવાજોગ છે. વરસાદમાં અમુક હજાર કિલો ભજિયાં વેચાયાં, એવી સ્થૂળ વાતો સમાચારવાળાઓ માટે છોડી દઈએ, તો પણ વરસાદમાં કેટલા સંયમીઓએ ભજિયાં જોઈને પોતાનો સંયમ તોડી નાખ્યો, વ્યક્તિના મનમાં કેવાં સૂક્ષ્મ સંચલન થયાં, તેમાં સર્જનાત્મક અભિવ્યક્તિની કેવી શક્યતાઓ રહેલી છે--આ બધું ગુજરાતીના વિદ્યાર્થીઓને કોણ અને ક્યારે ભણાવશે? કેટલાક ઠેકાણે યુનિવર્સિટીના વાઇસ ચાન્સેલરોની પસંદગીની ગતિ અને ધારાધોરણ(નો અભાવ) જોતાં, ભવિષ્યમાં ભજિયાવાળાને કોઈ યુનિવર્સિટીના વીસી તરીકે નીમે તો આઘાત પામવો નહીં. (અત્યારે જ કોઈ વિદ્યમાન હોય તો તેમને અભિનંદન) અવનવા વિષયો અંગેની યુનિવર્સિટીઓ સ્થાપી દેવાની વર્તમાન વડાપ્રધાનની હોબી ધ્યાનમાં રાખતાં, ભવિષ્યમાં એકાદ 'ભજિયાં યુનિવર્સિટી' સ્થપાય તો કદાચ ઉચ્ચશિક્ષણ ક્ષેત્રે ભજિયાંને થયેલો અન્યાય દૂર કરી શકે છે.\n'ભજિયાં'ને ડાઉનમાર્કેટ ગણતા ઘણા લોકો 'પકોડા' હોંશથી ઝાપટે છે. એ જોઈને એક પક્ષના ગેરવહીવટથી ત્રસ્ત થઈને, એટલા જ કે તેનાથી વધુ ગેરવહીવટ ધરાવતા પક્ષને હોંશે હોંશે મત આપતા નાગરિકોની યાદ તાજી થાય છે.\nBolyu Chalyu Maf Gujarati article Gujarati Urvish Kothari Sarthak Prakashan Chandra Yan writer Urvish Kothari Book written by Urvish Kothari


Coronavirusને પગલે સાઉદી અરબની મસ્જિદોમાં નમાજ પર રોક લાગી | saudi Arabia has suspended congregational prayers at mosques - Gujarati Oneindia\n3 min ago આ કોરિયોગ્રાફરની માતાનું નિધન, લાંબા સમયથી હતા બીમાર\nCoronavirusને પગલે સાઉદી અરબની મસ્જિદોમાં નમાજ પર રોક લાગી\n| Published: Wednesday, March 18, 2020, 8:15 [IST]\nનવી દિલ્હીઃ કોરોનાવાઈરસના વધતા સંક્રમણને રોકવા માટે દરેક દેશ બધી જ શક્ય કોશિશ કરી રહ્યા છે. લોકો સંક્રમિત વ્યક્તિના સંપર્કમાં ના આવે, કોરોનાનું સંક્રમણ ના ફેલાય તે માટે સતત પગલાં ભરી રહ્યા છે. સાઉદી અરબે કોરોનાવાઈરસને રોકવાના ઉદ્દેશ્યથી મસ્જિદોમાં નમાજ પઢવા પર રોક લગાવી દીધી છે. મંગળવારે એલાન કરવામાં આવ્યું કે શુક્રવારની વિશેષ નમાજની સાથોસાથ આગલા4અઠવાડિયા સુધી મસ્જિદોમાં નમાજ પઢવામાં નહિ આવે.\nસાઉદી અરબની સૌથી મોટી ધાર્મિક સંસ્થા ઉલમા પરિષદે કોરોનાવાઈરસના સંક્રમણને રોકવાના ઉદ્દેશ્યથી આ ફેસલો લીધો છે. કોરોનાવાઈરસના સંક્રમણને રોકવા માટે મસ્જિદોમાં દરરોજ પાંચ સમયની નમાજ માટે આવતા લોકો પર પ્રતિબંધ લગાવી દેવામાં આવ્યો છે. યૂએઈની મસ્જિદોમાં જુમાની નમાજ માટે પણ લોકોને મસ્જિદે ના આવવાના નિર્દેશ આપવામાં આવ્યા છે. સાઉદી અરબે હાલ મક્કા અને મદીનામાં નમાજની અનુમતિ આપી છે.\nસતત વધી રહેલ કોરોનાના સંક્રમણને જોતા આ મોટો ફેસલો લેવામાં આવ્યો છે. લોકોને ઘરમાં જ રહેવાની અપીલ કરવામાં આવી છે. નિર્દેશ મુજબ આગલા4અઠવાડિયા સુધી મસ્જિદોના દરવાજા અસ્થાયી રૂપે બંધ કરી દેવામાં આવ્યા છે. લોકોને કહેવામાં આવ્યું છે કે તેઓ પોતપોતાના ઘરોમાં નમાજ અદા કરે. જ્યારે કોરોનાવાઈરસને પગલે યૂએઈમાં ઉમરા યાત્રા, સ્કૂલ, આંતરરાષ્ટ્રીય ઉડાણ પર પણ રોક લગાવી દેવામાં આવી છે. સરકારે મોટાભાગની સરકારી સંસ્થાઓ બંધ કરી દીધી છે. લોકોને ઘરેથી કામ કરવાની સલાહ આપી દેવામાં આવી છે.\ncoronavirus mosque સાઉદી અરેબિયા નમાજ મસ્જિદ\nsaudi Arabia has suspended congregational prayers at mosques\nStory first published: Wednesday, March 18, 2020, 8:15 [IST]


70 Year Jayashree Ben won gold medal in Sanskrit ag – News18 Gujarati\nHome » photogallery » madhya-gujarat » AHMEDABAD 70 YEAR JAYASHREE BEN WON GOLD MEDAL IN SANSKRIT AG\nઅમદાવાદ : ભણવાની કોઈ ઉંમર ના હોય, 70 વર્ષના જયશ્રી બેને સંસ્કૃત વિષયમાં ગોલ્ડ મેડલ મેળવ્યો\n70 વર્ષના જયશ્રીબેન શાહે 75 ટકા પ્રાપ્ત કરી ગોલ્ડ મેડલ મેળવ્યો\n| March 13, 2021, 21:39 IST\nસંજય ટાંક, અમદાવાદ : ગુજરાત યુનિવર્સિટીના 69માં પદવીદાન સમારોહમાં 56 હજારથી વધુ વિદ્યાર્થીઓને પદવી એનાયત કરવામાં આવી હતી. પરંતુ આ પદવીદાન સમારોહમાં સૌથી ચર્ચાસ્પદ રહ્યા 70 વર્ષના જયશ્રીબેન શાહ. જેમણે સંસ્કૃત વિષયમાં એમએ કર્યું અને 75 ટકા પ્રાપ્ત કરી ગોલ્ડ મેડલ મેળવ્યો હતો. 70 વર્ષના જીવનના અમૂલ્ય એવા 21 વર્ષ સતત અભ્યાસ પાછળ જ આપ્યા છે. ભણવાની કોઈ ઉંમર નથી હોતી તે વાત જયશ્રી બેન માટે સચોટ બેસે છે.\nતેઓએ જણાવ્યું કે મારી ગ્રાન્ડ ડોટર ધોરણ 10માં અભ્યાસ કરે છે. અમે બંને અભ્યાસ માટે સાથે વાંચવા બેસતા હતા. મને અભ્યાસમાં નાનપણથી રુચિ છે. મારા 70 વર્ષના જીવનકાળના 21 વર્ષ મેં અભ્યાસ પાછળ ખર્ચ્યા છે. વર્ષ 1973માં BSc કર્યુ હતું. 33 વર્ષ શિક્ષક તરીકે જોબ કરી અને છેલ્લે તેઓ ક્લોલની શાળામાં પ્રિન્સિપાલ તરીકે રિટાયર્ડ થયા હતા. 21 વર્ષના અભ્યાસ દરમિયાન તેઓએ કમ્પ્યુટરના અને આંબેડકર યુનિવર્સિટીમાં ચાલતા કોર્ષ પણ કર્યા છે.\nઈંગ્લીશ લિટરેચર વિથ BAમાં દિવ્યાંગ વિધાર્થિની રાધી હિમાનશીએ ગોલ્ડ મેડલ મેળવ્યો છે. પોતે આંખે દેખી ન શકતી હોવાથી તેની ફ્રેન્ડ તેની માટે વાંચન કરતી હતા. હિમાનશી પોતાની સફળતા માટે પરિવારને શ્રેય આપે છે. પરિવારમાં દાદી તેમજ માસી અને માસા તેમજ નાની બહેન પણ દિવ્યાંગ છે. પરિવારના સભ્યો હિમાનશીના અભ્યાસ માટે અડધી રાત્રે પણ ઉઠીને વાંચન કરતા હતા. તેનું કહેવું છે કે અભ્યાસ કરો તો ગમે તેવો હાર્ડ વિષય આસાન થઈ જાય. તેને આગળ IAS બનવાની ઈચ્છા છે.\nઆ પ્રસંગે સુપ્રીમ કોર્ટના જજ એમ આર શાહએ જણાવ્યું હતું કે આ મારા માટે ગૌરવ પૂર્ણ ઘટના છે કે મને યુવાનોના આ કાર્યક્રમમાં આમંત્રિત કરવામાં આવ્યો. આનાથી મોટું કોઇ અહોભાગ્ય નથી કે હું તમારામાંથી એક છું. એક ગુજરાતી હોવાનો મને ગર્વ છે. તેમણે ડિગ્રી મેળવનારા તમામ વિદ્યાર્થીઓને અભિનંદન પાઠવ્યા હતા. રાજયપાલ આચાર્ય દેવવ્રતજીએ જણાવ્યું કે સમાજમાં જઈને તમારે સિદ્ધ કરવાનું છે કે યુનિવર્સિટીએ તમને ડીગ્રી આપી છે એ બરોબર છે કે નહીં. દિક્ષાંત એ અભ્યાસનો નિચોડ હોય છે. ગુરુઓ પાસે જે જ્ઞાન હતું તે આપને સોંપી દીધું હવે જવાબદારી તમારી છે.


ભલે પધાર્યા મારે દેશ વડાપ્રધાન નરેન્દ્ર મોદીનું બપોરે ગુજરાતમાં આગમન - Abtak Media\nHome National ભલે પધાર્યા મારે દેશ વડાપ્રધાન નરેન્દ્ર મોદીનું બપોરે ગુજરાતમાં આગમન\nભલે પધાર્યા મારે દેશ વડાપ્રધાન નરેન્દ્ર મોદીનું બપોરે ગુજરાતમાં આગમન\nભરૂચમાં નવનિર્મિત કેબલ બ્રિજનું લોકાર્પણ કરશે: સાંજે મુખ્યમંત્રી વિજયભાઇ રૂપાણીની ડિનર પાર્ટીમાં રહેશે ઉપસ્થિત: કાલે સોમનાથ જશે: અમદાવાદમાં ભાજપ દ્વારા સ્વાગત તથા જાહેર અભિવાદન કરાશે\nપાંચ રાજ્યોની વિધાનસભાની ચૂંટણીના ઝંઝાવાતી પ્રચાર બાદ વડા પ્રધાન નરેન્દ્ર મોદી બે દિવસ માટે ગુજરાતની મુલાકાતે આવી પહોંચ્યા છે. ૮મી માર્ચના રોજ વિશ્ર્વ મહિલા દિવસ નિમિત્તે દેશની અંદાજે ૬૦૦૦ મહિલા સરપંચને સંબોધનનો છે. વડા પ્રધાન બન્યા બાદ મોદી હોમ સ્ટેટ ગુજરાતની આ ૧૦મી વખત મુલાકાતે આવી રહ્યા છે. તેને લઇને ગુજરાત ભાજપમાં અનેરો ઉત્સાહ છે. ગુજરાતના મુખ્ય પ્રધાન તરીકે વિજય રૂપાણીએ પદભાર સંભાળ્યા બાદ પીએમ મોદીનો ગુજરાત પ્રવાસનો દોર શરૂ થઇ ગયો છે. મહિલા સંમેલન સાથે નરેન્દ્ર મોદી સોમનાથ મહાદેવના દર્શને જશે. તેઓ સોમનાથ ટ્રસ્ટની બેઠકમાં પણ હાજરી આપવાના છે. ભરૂચમાં નવનિર્મિત કેબલ બ્રિજનું લોકાર્પણ કરશે અને ઓપેલ પ્લાન્ટની મુલાકાત લેશે. તેઓ માતા હીરાબાને મળવા જાય તેવી પણ શક્યતા છે. તાજેતરમાં ગુજરાત સરકાર અને ભાજપ વિવિધ મુદ્દે વિરોધ પ્રદર્શનોથી ઘેરાયેલી છે.\nઆ સંજોગોમાં આ મામલે પણ વડા પ્રધાન મોદી અને મુખ્ય પ્રધાન વિજય રૂપાણી અને ભાજપના પ્રદેશ આગેવાનો વચ્ચે ચર્ચા થાય તેવી શક્યતાઓ વ્યક્ત થઇ રહી છે. ૭મીએ રાત્રે વિજય રૂપાણીએ ડિનર પાર્ટીનું આયોજન કર્યું છે તેમાં આ મામલે ચર્ચા થઇ શકે છે. ડિનર પાર્ટી માટે ગુજરાત સરકારના પ્રધાનો, ભાજપના ધારાસભ્યો, સાસંદો, ગુજરાત ભાજપના પદાધિકારીઓ અને વિવિધ મોરચાના પ્રદેશ પ્રમુખોને આમંત્રણ અપાયું છે.\nગુજરાત અને વડા પ્રધાન નરેન્દ્ર મોદી છેલ્લા કેટલાક વર્ષોથી આતંકવાદીના હિટ લિસ્ટમાં છે. એટલું જ નહીં સમગ્ર દુનિયામાં આતંક મચાવનાર આઈએસઆઈએસના નિશાના ઉપર પણ ગુજરાત હોવાનો ચોંકાવનારો ઘટસ્ફોટ સુરક્ષા એજન્સીઓની તપાસમાં થયો છે ત્યારે આવતી કાલે ૭મી માર્ચે વડા પ્રધાન નરેન્દ્ર મોદી ગુજરાત આવી રહ્યા હોવાથી અમદાવાદ એરપોર્ટ ઉપર સુરક્ષા વધારવામાં આવી છે. તેમ જ પોલીસ દ્વારા પણ શંકાસ્પદ લોકો ઉપર ગુપ્તરાહે નજર રાખવામાં આવી રહી છે. સૂત્રોના જણાવ્યા અનુસાર રાજકોટમાંથી પોલીસે ચાર શાર્પ શૂટરોને ઝડપી લીધા હતા. તેમની તપાસમાં રાજ્યમાં સક્રિય થવાની તૈયારીઓ કરી રહી હોવાનું ખૂલ્યું હતું. દરમિયાન એટીએસની ટીમે રાજકોટથી આઈએસઆઈએસના આતંકી વસીમ રામોડિયા અને તેના ભાઈ નઈમ રામોડિયાને ઝડપી લીધા હતા.\nવડાપ્રધાન મોદીનું સાંજે અમદાવાદ એરપોર્ટ ખાતે ભાજપના કાર્યકરો ભવ્ય સ્વાગત કરાશે. પીએમ સુરતથી સાંજે સાત વાગ્યા બાદ એરપોર્ટ ખાતે આવી પહોંચશે. મુખ્યપ્રધાન વડાપ્રધાન નરેન્દ્ર મોદી બે દિવસ માટે ગુજરાતના પ્રવાસે આવતા જ ફરી એકવાર ગુજરાત વિધાનસભાની ચૂંટણીઓ વહેલી યોજવાની શક્યતા ચર્ચાવા લાગી છે. તે સાથે ભાજપના રાષ્ટ્રીય પ્રમુખ અમિતભાઈ શાહ પણ સોમવારે સાંજે રાજકોટ પહોંચી ચૂક્યા છે અને ગુરુવાર સુધી તેઓ ગુજરાતમાં જ રહેશે. રાજકીય વર્તુળોમાં એક એવી ચર્ચા ચાલી રહી છે કે રાજ્યમાં પાટીદાર, ઓબીસી, દલિત આંદોલનો ચાલી રહ્યાં છે. પ્રમાણ પણ વધ્યું છે. સમય જતાં તેમાં વધુ તીવ્રતા આવવાની સંભાવના છે ત્યારે ૧૧મી માર્ચે ઉત્તરપ્રદેશ સહિતના પાંચ રાજ્યોના પરિણામો જો ભાજપની તરફેણમાં આવે તો ગુજરાતમાં તેની ઠેરઠેર જિલ્લા-તાલુકા કક્ષાએ ભવ્ય ઉજવણી કરીને તે માહોલનો રાજકીય લાભ લેવાના પ્રયાસ સ્વરૂપે ગુજરાત વિધાનસભાની ચૂંટણીઓ વહેલી યોજાશે. વિધાનસભાનો કાર્યકાળ ૨૨મી પૂરો થાય છે.\nએમ મનાય છે કે, ગુજરાતના કોઈ નેતા આ વખતે ભાજપને વિજય અપાવી શકે તેમ નથી અને એટલે વડાપ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ જ ગુજરાતમાં પ્રચારની બાગડોર સંભાળશે. ગુજરાત ભાજપનો ગઢ છે અને તેને જીતવા માટે ભાજપના બંને મોવડીઓ કોઈ કચાશ છોડશે નહીં. સામાજિક આંદોલનો કે આમ આદમી પાર્ટીનો પડકાર હોય, પરંતુ જો વડાપ્રધાન નરેન્દ્ર મોદી કાર્પેટ બોમ્બિંગની જેમ ગુજરાતમાં જો માત્ર ૧૫ દિવસ પણ ફરી વળે તો બાજી પલટી શકે છે. વડાપ્રધાન નરેન્દ્ર મોદી ગુજરાતની મુલાકાતે આવી રહ્યાં છે ત્યારે રાષ્ટ્રીય પ્રમુખ અમિતભાઈ સાથે ઉપરોક્ત તમામ પરિસ્થિતિઓ અંગે મંથન કરવામાં આવશે તેવું સમજાય છે.\nPrevious articleદારૂબંધી માટે પોલીસ સફાળી જાગી: ડીજીપીની નિગરાનીમાં એન્ટી બુટલેગર હેલ્પલાઇન શરૂ\nNext articleશા માટે એફ અને જે બટન પર જોવા મળે છે એક ઉપસેલી લાઈન?


લવસ્ટોરીમાં લોચો પડ્યો | lovestory ma locho gujarati movie - Sambhaav News\nછેલ્લા થોડા સમયથી ગુજરાતી ભાષામાં મજાની ફિલ્મો રિલીઝ થાય છે. એવું નથી કે માત્ર એજેડ લોકો જ ગુજરાતી ફિલ્મો જોઇ રહ્યા છે, પરંતુ મલ્ટિપ્લેક્સમાં રિલીઝ થતી ગુજરાતી ફિલ્મની ટિકિટ લેવા યંગસ્ટર્સ પણ લાઇનમાં ઊભા હોય છે. તેનું કારણ એ છે કે હવે અર્બન ગુજરાતી ફિલ્મોએ ધૂમ મચાવી છે. દરેક ગુજરાતી ફિલ્મને પ્રેક્ષકો મળી જ રહે છે, પરંતુ જો ફિલ્મની વાર્તા થોડી મજાની હોય તો સો ટકા ગુજરાતીઓને તે પસંદ પડતી જ હોય છે. યુવાનોની સાથે-સાથે વડીલો, બાળકો અને મહિલાઓને પણ ગમી જાય તેવી લવસ્ટોરીવાળી અને કોમેડી ફિલ્મ ‘લવસ્ટોરીમાં લોચો પડ્યો’ આગામી ૧૦ માર્ચે રિલીઝ થઇ રહી છે.\nઆ ફિલ્મના નિર્માતા અજિત ગાંધી છે. કોમર્શિયલ એડ્. અને ફિલ્મ મેકિંગ ક્ષેત્રે અગ્રણી પ્રોડક્શન હાઉસ પ્રોમ વિઝનના અજિત ગાંધી આ ફિલ્મથી સ્વતંત્ર ફિલ્મ નિર્માતા તરીકે પ્રેક્ષકો સમક્ષ આવી રહ્યા છે. ફિલ્મના લેખક અને દિગ્દર્શક મનોજ નથવાણી છે. તેમને નરેન્દ્ર મોદીના હાથે બેસ્ટ લેખક અને દિગ્દર્શકનો પુરસ્કાર પણ મળેલો છે. છેલ્લાં ૨૦ વર્ષ કરતાં પણ વધુ સમયથી ગુજરાતી રંગભૂમિ પર સતત સફળ નાટકો આપવા માટે જાણીતા શરદ દેસાઇ આ ફિલ્મના પ્રસ્તુતકર્તા છે. ફિલ્મમાં શરદ વ્યાસ, નરેશ પટેલ અને વિકાસ મહેતા છે. આ ઉપરાંત ધવન મેવાડા, ગ્રીષ્મા મહેતા, શુભમ દેસાઇ, મેઘા જોશી, પ્રીતેશ ભરુચા અને હેમંત ઝા જેવા કલાકારો છે.\nફિલ્મની સ્ટોરી કંઇક એવી છે કે ચુસ્ત નિયમ પાલનના આગ્રહી એવા મકાન માલિક હીરુભા (હેમંત ઝા) પોતાના ઘરનો એક રૂમ માત્ર ને માત્ર અપરિણીત પુરુષ ભાડવાતને રહેવા માટે આપે છે. કુંવારો ભાડવાત જો પરણે તો તે કરારપાત્ર ન રહે અને જો પરણેલો ભાડવાત ખોટું બોલીને રહેવા આવે તો પકડાઇ જાય અને સીધો કોર્ટમાં જાય. બીજી બાજુ શહેરમાં નવા ફૂટી નીકળેલા બિલ્ડર ધનજી (શરદ વ્યાસ) અને મનજી (શરદ દેસાઇ) હીરુભાની જમીન સસ્તામાં ખરીદી લેવાના ચક્કરમાં ચુસ્ત નિયમોની શરતો હેઠળ ફસાય છે. શરૂઆતથી અંત સુધી પેટ પકડીને હસાવતી આ મનોરંજક ફિલ્મનું શૂટિંગ દક્ષિણ ગુજરાતમાં થયું છે. •\nNote3Liteના ગોલ્ડ વેરિએન્ટનું9જૂનથી વેચાણ શરૂ


હિમેશ રેશમિયા અને અલકા યાજ્ઞિકની આ તસવીર જોઇ ફેન્સ ચોકી ગયા, કરી મજેદાર કમેન્ટ્સ - fans were surprised to see himesh reshammiya alka yagnik throwback photo – News18 Gujarati\nહિમેશ રેશમિયા અને અલકા યાજ્ઞિકની આ તસવીર જોઇ ફેન્સ ચોકી ગયા, કરી મજેદાર કમેન્ટ્સ\nબોલિવૂડ સિંગર હિમેશ રેશમિયા (Himesh Reshammiya) અને અલકા યાજ્ઞિકની એક જૂની તસવીર વાયરલ થઇ છે. આ તસવીરમાં હિમેશ રેશમિયા ઘણો જ નાનો, જાડો અને ગપ્પી લાગે છે.\nLast Updated : June 17, 2021, 16:57 IST\nએન્ટરટેઇનમેન્ટ ડેસ્ક: બોલિવૂડ સ્ટાર્સની ઘણી તસવીરો સોશિયલ મીડિયા પર અવાર નવાર વાયરલ થઇ રહ્યું છે. તેનાં ચહિતા સ્ટાર્સની તસવીર જોઇ ફેન્સ તેનાં પર દિલ ખોલીને પ્રેમ વરસાવી રહ્યાં છે. ઘણી વખત મનોરંજન જગતમાં સ્ટાર્સ તેમની થ્રોબેક તસવીર સોશિયલ મીડિયા પર શેર કરે છે. ક્યારેક કોઇ તેમનાં કરિઅરનાં શરૂઆતી દિવસોને યાદ કરી ફેન્સ સાથે તાજા તકે છે. આ વચ્ચે બોલિવૂડ સિંગર હિમેશ રેશમિયા (Himesh Reshammiya) અને અલકા યાજ્ઞિકની એક તસવીર વાયરલ થઇ રહી છે.\nઆ પણ વાંચો- બાળકો સાથે આખી રાત વીડિયો કોલ પર વાત કરે છે SHWETA TIWARI, શેર કર્યા સુંદર સ્ક્રીનશોટ્સ\nવાયરલ તસવીરમાં થ્રોબેક તસવીરમાં હિમેશ ઘણો નાનો લાગે છે. હિમેશ અલ્કા યાજ્ઞિકની સાથે પોઝ આપતો નજર આવે છે. હિમેશ રેશમિયા આ તસવીરમાં સફેદ ચેક્સ શર્ટમાં નજર આવે છે. અને તેણએ સાથે ગ્રે કલરનું પેન્ટ કહેરેલું હતું. આ સાથે જ સૌ કોઇ તેની સુંદર અવાજનાં દિવાના છે આ સમયે અલકા યાજ્ઞિકે નારંગી રંગનો સૂટ પહેર્યો હતો. જેમાં તે ખુબ સુંદર લાગે છે. આ બંનેની તસવીર જોઇને કહી શકાય કે આ બંનેમાં હાલમાં કેટલો બદલાવ આવી ગયો છે.\nહિમેશ રેસમિયા અને અલકા યાજ્ઞિક (Alka Yagnik)ની તસવીર ફેન્સ ખુબજ પસંદ કરી રહ્યાં છે. તેનાં પર લાઇક અને કમેન્ટ્સની ભરમાર થઇ રહી છે. એક કહે છે કે, 'ટાઇમની સાથે તેમની ઉંમર ઘટતી જાય છે.' તો અનેય એક લખ્યું ,'આ શું જોઇ રહ્યું છે આ બંને સાથે સાથે..' તો અન્ય એકે લખ્યું છે , 'હિમેશ રેશમિયા તો ફારૂખ શેખ જેવો લાગે છે. '\nકામની વાત કરીએ તો, હાલમાં હિમેશ રેશ્મિયા હાલમાં સિંગિગ રિયાલિટી શો 'ઇન્ડિયન આઇડલ 12'નો જજ છે. તેણે હાલમાં જ જણાવ્યું કે, લતા મંગેશ્કર (Lata Mangeshkar) અને લિજન્ડ સિંગર કિશોર (Kishor Kumar)નું એક ગીતને તે રિલીઝ કરવાનો છે.\nFirst published: June 17, 2021, 16:55 IST\nTags: Alka yagnik, Entertainment news, Fans Surprised, Himesh reshammiya, News in Gujarati, Throwback Photos, ગુજરાતી ન્યૂઝ


ભારતીય ઓલિમ્પિક સંઘ પર ચારેબાજુથી દબાણ સર્જાયું હતું\nકલમાડી આઇએએએફના સભ્ય તરીકે ઓલિમ્પિકમા હાજરી આપશે\nકોમનવેલ્થ ગેમ્સમાં થયેલા કરોડોના કૌભાંડના આરોપી કલમાડીને ઓલિમ્પિકમાં હાજરી આપવા જનારા ભારતીય ડેલિગેશનમાં સામેલ કરવામાં આવ્યા નથી તેવી સ્પષ્ટતા ભારતીય ઓલિમ્પિક સંઘને (આઇઓએ) કરવી પડી છે.\nકલમાડીએ આઇએએએફના સભ્ય તરીકે લંડન ઓલિમ્પિકમાં હાજરી આપવા માટે કોર્ટની મંજુરી મેળવતા વિવાદ સર્જાયો હતો. આઇઓસીના એક સમયના પ્રમુખ અને કૌભાંડમાં સપડાયેલા કલમાડીની ઓલિમ્પિકમાં હાજરીનો રમત મંત્રી અજય માકેન સહિત કેટલાક વર્તુળોએ વિરોધ કર્યો હતો. તેઓ માને છે કે કલમાડીની હાજરીને કારણે ઓલિમ્પિકમાં ભારતની છબી ખરડાશે. જો કે કલમાડીએ પોતાનો બચવા કરતાં માકેનના રાજીનામાની માંગણી કરી હતી.\nકલમાડી લંડન ઓલિમ્પિકમાં ભારતીય ઓલિમ્પિક સંઘના પ્રતિનિધિ તરીકે હાજરી ન આપે તેવા પ્રયાસો માકેને શરૃ કર્યા હતા. જે પછી મીડિયામાં પણ આ અંગે ચર્ચા શરૃ થયા બાદ ભારતીય ઓલિમ્પિક સંઘને આ મામલે સ્પષ્ટતા કરવી પડી છે. આઇઓએના કાર્યકારી પ્રમુખ વીકે મલ્હોત્રાએ કહ્યું હતુ કે, કલમાડીએ ભારતીય ઓલિમ્પિક સંઘની ટીમમાં પોતાનો સમાવેશ કરવાની વિનંતી અમને કરી નથી. અમે તેમનો સમાવેશ લંડન ઓલિમ્પિકમાં હાજરી આપવા જનારા ભારતીય ઓલિમ્પિક સંઘના સભ્યોના નામ તો ગત મહિને જ નક્કી કરી દેવામાં આવ્યા છે, જેમાં કલમાડીનો સમાવેશ કરવામાં આવ્યો નથી.\nમલ્હોત્રાએ એમ પણ ઊમેર્યું કે, કલમાડીએ અમારો સંપર્ક કર્યો નથી અને તેમણે તેમનો સમાવેશ ભારતીય ડેલિગેશનમાં કરવા માટે વિનંતી પણ કરી નથી. દરમિયાનમાં કલમાડીને ભારતના સત્તાવાર ડેલિગેશનથી દૂર રાખવા પ્રયત્નકરી રહેલા અજય માકેનની પણ મલ્હોત્રાએ ઝાટકણી કાઢી હતી.\nમાકેને આ અંગેનો એક પત્ર ભારતીય ઓલિમ્પિક સંઘને લખ્યો હતો. જે અંગે મલ્હોત્રાએ કહ્યું કે, મંત્રાલયે આવો કોઇ પત્ર અમને લખતા પહેલા તથ્યોને ચકાસી જવા જોઇએ.\nરમત મંત્રાલયે અમને પત્ર પાઠવીને જણાવ્યું છે કે, અમે કલમાડીને ભારતીય ટીમના સભ્ય તરીકે લંડન ઓલિમ્પિકમાં હાજરી આપવા જાય તે માટે કોઇ મદદ ન કરીએ. જો કે તેમને આ અંગેની સત્તા નથી.


Recognizing the crowds in Maneja, the BJP candidates changed the route of the tour by half | માણેજામાં જનાક્રોશ પારખી જઇ ભાજપના ઉમેદવારોએ ફેરણીનો રૂટ અડધેથી બદલ્યો - Divya Bhaskar\nRecognizing The Crowds In Maneja, The BJP Candidates Changed The Route Of The Tour By Half\nમતદારોનું શક્તિ પ્રદર્શન:માણેજામાં જનાક્રોશ પારખી જઇ ભાજપના ઉમેદવારોએ ફેરણીનો રૂટ અડધેથી બદલ્યો\nમાણેજાના લોકોએ ભાજપના ઉમેદવાર જય રણછોડની ગાડી જોઇ હાય..હાય..ના નારા લગાવ્યા હતા.\nસ્થાનિકોનું ટોળું ભેગું થતાં ઉમેદવોરોએ દૂરથી તમાશો જોયા બાદ વાહનો બીજા વિસ્તાર તરફ દોડાવી મૂક્યાં\nપાલિકાની ચૂંટણીમાં પ્રચાર માટે હવે ગણતરીના દિવસો બાકી રહ્યા છે ત્યારે રવિવારે મોટાભાગના વિસ્તારોમાં પ્રચાર શરૂ થયો હતો. જેમાં માણેજામાં પ્રચાર માટે નીકળેલા વોર્ડ 18ના ભાજપના ઉમેદવારોને જન આક્રોશનો ભોગ બનવું ન પડે તે માટે ફેરણી નહીં રોકી ડીજેને પરત મોકલી રૂટ બદલી નાખ્યો હતો. ચૂંટણી તા.21મીએ યોજાનાર છે અને જાહેરમાં પ્રચાર કરવા શુક્રવાર સુધીનો સમય છે.\nપાલિકાના વૉર્ડ નં.18ના ભાજપના ઉમેદવારો કલ્પેશ પટેલ ઉર્ફે જય રણછોડ, સુરુતાબેન પ્રધાન,કેતન પટેલ અને ભારતીબેન ભદ્રેસરા રવિવારે ફેરણી માટે માણેજા પહોંચ્યા હતા અને વાહન રેલી પણ કાઢી હતી. આ ટાણે ભાજપના જૂના કાર્યકરો સહિતના સ્થાનિક રહીશોનું ટોળું ભેગું થયું હતું.\nઆ વિસ્તારમાં સ્મશાન સુધી રસ્તો નથી, આવાસોમાં વીજળીનો પ્રશ્ન જેવા મામલે ચર્ચા ચાલતી હતી અને તેના માટે ફરી એક વખત ઉમેદવારોનું ધ્યાન દોરવા નક્કી કરવામાં આવ્યું હતું. જોકે માણેજાના રહીશો વિરોધ કરશે અને રજૂઆતોનો મારો કરશે, તેવા ડરથી વોર્ડ નં. 18 ઉમેદવારોના પ્રચાર માટે નીકળેલાં વાહનો ત્યાં પ્રચાર કરવાને બદલે સીધા રાજનગર તરફ રવાના થઈ ગયા હતા.\nભાજપના ઉમેદવાર જય રણછોડનો લોકોએ હુરિયો બોલાવાયો\nભાજપની વોર્ડ 19ની પેનલ રવિવારે સમર્થકો સાથે માણેજા ગામ નજીક લોક સંપર્કમાં નીકળી હતી. જોકે માણેજાના લોકો વિરોધ માટે એકઠા થતાં ભાજપના ઉમેદવારો અને સમર્થકોએ ગામમાં ફેરણી કરવાનું ટાળી ત્યાંથી આગળ રાજનગર જવા નીકળ્યા હતા. દરમિયાન માણેજા ગામ નજીકથી જીપમાં પસાર થઈ રહેલા ભાજપના ઉમેદવાર કલ્પેશ પટેલ ઉર્ફે જય રણછોડનો એકત્ર થયેલા લોકોએ હુરિયો બોલાવી હાય... હાયના નારા લગાવ્યા હતા.\nહું 32 વર્ષથી ભાજપનો કાર્યકર હતો પણ કામ નથી થતાં એટલે વિરોધ કરવો પડે છે\nહું 32 વર્ષથી ભાજપનો કાર્યકર હતો. નાછૂટકે અમારે હવે વિરોધ કરવો પડી રહ્યો છે. માણેજામાં સ્મશાનમાં જવાનો રસ્તો ન હોવા ઉપરાંત દૂષિત પાણી અને આવાસ યોજનામાં છેલ્લા2મહિનાથી વીજળી નથી. વર્ષ 2017માં આશ્વાસન આપ્યા હતા પણ તે પોકળ સાબિત થયા હતા. > ગોવિંદ ઠાકોર, સ્થાનિક અગ્રણી\nઅમે ભાજપનો વિરોધ કરવાની સાથે ચૂંટણીનો પણ બહિષ્કાર કરીએ છીએ\nમાણેજા કોંગ્રેસનો ગઢ હતો, તેમાં ગાબડું પાડી ભાજપને સીટ જીતાડી શરૂઆત કરી હતી. કોઈ નોટિસ વિના સંતોષી નગર તોડ્યું. અસુવિધાવાળી આવાસ યોજનામાં5લાખ વીજ ફટકાર્યું.2મહિનાથી અમે અંધારામાં રહીએ છીએ. અમે ભાજપનો વિરોધ કરીએ છીએ અને ચૂંટણીમાં પણ બહિષ્કાર કરીએ છીએ. > નગીન ઠાકોર, સ્થાનિક રહીશ


આ બધી સમય સમયની વાત છે... | Sarjak\nPosted on 08/09/2018 07/08/2018 Author Sultan\tComment(0)\nહિન્દી ફિલ્મનો ડાઈલોગ સાંભળ્યો હશે, અભી ઊસકા ટાઈમ ચલ રહા હૈ, હમારા ટાઈમ આને દે, હમ ઊસકો દેખ લેંગે. ગલીના નાકે ઊભેલા પરચૂરણીયા ચીંદીચોરો આવા ડાઈલોગ ફટકારતા હોય, પરંતુ તેમના આ સંવાદમાં વાસ્તવિકતા ભારોભાર ભરેલી છે. તમારા પિતાના સમયની મનગમતી વસ્તુ અને તમારા સમયની અને તમારા ભાઈના સમયની અને તમારા દીકરા અને પછી તમારા ભાઈના દીકરાની પસંદ અપની અપની હોવાની. હું અહીં કોઈ છોકરીની વાત નથી કરતો, પણ સિરીયલોની વાત કરૂ છું.\n1980માં જ્યારે ટીવી નામનું ચોરસ ભંડકિયુ આવ્યું ત્યારે 15, સપ્ટેમ્બર 1959ની તારીખ હતી. અને ત્યાંથી નાના એવા અમારા ગામડામાં પહોંચતા 30 વર્ષ લાગી ગયા. આખા ગામમાં એક વ્યક્તિ પાસે ટીવી હોય અને તેને તમારે તમારા ગામનો રિચીરિચ કે અંકલ-સ્ક્રૂચ ગણવાનો. પણ જ્યારે તેના ઘરમાં અડધુ ગામ ટીવી જોવા માટે આવે ત્યારે તેની વેદનાનો કલાપીના કેકારાવની જેમ પાર ન હોય ! જો કલાપીની કવિતા ભણી ગયો હોય તો મનમાં બબડતો પણ હોય, લેતા લેવાઈ ગયું (ફેંકતા ફેંકાઈ ગયો…. ની જેમ)\n1984માં ત્યારે ભારતીય ટેલિવિઝનની પહેલી શોપ ઓપેરા હમલોગ શરૂ થયેલી. અનીલ બિશ્વાસની થીમથી તેનું ઓપનીંગ થતું. જે પછી તો હમ: એક છોટે ગાંવ કી બડી કહાની નામે આવ્યું. તેના જૂના એપિસોડ. જ્યારે મારો જન્મ થયો અને હું સમજણો થયો, ત્યારે પપ્પાના મોંએ મેં સાંભળેલું કે, અમારા સમયે તો હમલોગ આવતી હતી, નુક્કડ આવતી હતી, દેખ ભાઈ દેખ માલગુડી ડેઈઝ આવતી, પણ ત્યાંસુધીમાં એક પેઢી આખી બદલી ગયેલી. અને હું મિલિન્દ સોમેનની કેપ્ટન વ્યોમ જોવા લાગેલો. મારો ભાઈ આવ્યો ત્યાં સુધીમાં તેની ફેવરિટ સિરીયલ જૂનીયર જી કે શક્તિમાન થઈ ગઈ હતી. વચ્ચે ચાચા ચોધરી પણ આવેલી અને આમ ફાંટા પડતા ગયા.\nકેપ્ટન વ્યોમ આવી એ સમયે નવાનવા વાંદરાછાપ ડીસના છેડા આવેલા. તમારો પાડોશી 50 રૂપિયે મહિને છેડો ફિટ કરે એટલે તેનામાંથી ધૂંધળું એવુ તમારે પકડાઈ, બને એવુ કે, ચાંદની ચોક ટુ ચાઈનાના અક્ષય કુમાર બનીને અડધુ મલક ઊંચી મેડીના ઊંચા મોલ કરવા જાય. એ એક છેડાને કાપવામાં આવે, તેમાં પોતાનો છેડો નાખવાના ગોગો કપૂર ટાઈપ પ્રયાસો શરૂ થાય અને અધૂરામાં પૂરૂ આપણા કાનમાહે બેકગ્રાઊન્ડમાં ડોન ફિલ્મનું મ્યુઝીક ચાલતું હોય તે નોખું…. ટુણુણુણું… ટુનુનુ ટુનુનુ…. ક્યાંક ઘરના માલિકો ઊપર ન આવી જાય. આ આખી વારદાતમાં ઘરના લોકો પણ ભળેલા હોય, પરંતુ જેવા પકડાઈ જઈએ કે, બધા સરેન્ડર કરી નાખે. અને છોકરા પર ઘરના જ લોકો હલ્લો કરી તેને મારે. એટલે વાતાવરણ એવુ ક્રિએટ થાય કે, ભારતે કુલભૂષણ જાદવ આપણો જાસૂસ છે તે માનવાનું નથી, પણ તેને મરવા દેવાનો પણ નથી !\nઆમ છતા આ સમયગાળો હજુ પણ કેટલાક રિચીરિચ અને અંકલ-સ્કૂચનો હતો. 2001ની આજુબાજુ મોટાભાગના લોકોના ઘરમાં ટેલિવિઝનનું પ્રસારણ આવી ગયું. તો પણ શક્તિમાને જે રીતે લોકોને પકડી રાખ્યા તે રીતે બીજી ચેનલોનો જીવતા હોવા છતા મૃત અણસાર આવવા માંડ્યો. ત્યાંસુધી કે શક્તિમાનના રિપીટ શો બતાવવામાં પણ દૂરદર્શનને શરમ ન આવતી. જ્યારે પહેલીવાર જોઈ રહ્યા હોય તેમ છોટુથી લઈને ઘરના મોટુ જોતા. દૂરદર્શન જ હતું જેણે શકલક બૂમ બૂમ સૌથી પહેલા પ્રિઝેન્ટ કરેલું. તે જોવાઈ, પણ ઘડીના છઠ્ઠા ભાગમાં તેનો અંત આવી ગયો. અને સ્ટાર પ્લસે (હોંગકોંગથી પ્રસારણ થતું સેટેલાઈટ ટેલિવિઝન એશિયન રિજનીંગ) શકલક બૂમ બૂમ શરૂ કરી ગઈ. આખા ગામમાં 10 રૂપિયાની ઠોઠિયા ટાઈપ પેન્સિલ વેચાઈ અને મોટા માટે જેમ ગણપતિ દૂધ પિતા તેમ બાળકો માટે હમણાં મારો નાગ જીવતો થાશે તેવી અવિચારીકાર્યમાકૂરૂ પરિસ્થિતિ જોવા મળે. ત્યારે પહેલીવાર બાળકો સ્ટારપ્લસ તરફ વળ્યા. ત્યાંસુધી માત્ર કાર્ટૂન જોતા હતા, પણ કાર્ટૂન નેટવર્ક આવ્યું એટલે તે પણ બંધ થઈ ગયું.\nઅત્યારે પણ ટેલિવિઝનમાં પ્રસારિત થતી ચેનલોનો પહેલો અને છેલ્લો માસ્ટર સ્ટ્રોક કાં તો બાળકોની સિરીયલ હોય છે, અથવા તો ધાર્મિક સિરિયલ હોય છે. કાં તો તમારા ઘરના નાનીયાઓને પટાવો અને કાંતો તમારા ઘરના મોટાભાગના ધાર્મિક લોકોને પટાવો.\nસ્ટાર પ્લસે એ પછી તો સ્મોલ વન્ડર શરૂ કરી અને સાંજના 5:30 વાગ્યે ગામ આખાના બાળકોને ટીવીની સામે ભેગા કરી દીધા. એ સિરીયલના રાઈટ્સ પત્યા કે શું, પણ સ્ટારપ્લસે પાછો ધમાકો કર્યો અને કરિશ્મા કા કરિશ્મા બનાવી. અદ્દલ ભારતીયકરણ કર્યુ. જે અત્યારે બને તો હું GST લગાવી દઊં. આજે પણ તેમાં રોબોટ બનતી છોકરી મોટી થઈ છે, તો વેબવાળા પરાણે ક્લિક કરાવવા માટે હેરાન કરે, ‘દેખીયે કરિશ્મા કા કરિશ્મા કી લડકી હો ગઈ હૈ ઈતની બડી, સેક્સી પીક્સ દેખ કર આપકે ભી હોશ ઉડ જાએગે….’\n2008-2009 આવતા આપણો દાયકો પૂરો થયો. છેલ્લે સોન પરીમાં મનોરંજન માણેલું અને હવે તેના જીની બનેલા અલતુ એટલે કે અશોક લોખંડેને આ તમામ પુરૂષ બાળકો પોતાની પત્ની સાથે દિયા ઓર બાતી હમમાં પરાણે મન લગાવી જોતા હશે.\nએવું નથી કે આપણા સમયમાં આમ આવતું એટલે પૂરૂ થઈ ગયું, આપણા પછી પણ આ સિલસિલો એમ જ ચાલુ છે. હી-મેનની જગ્યા અત્યારે છોટાભીમ, ડોરેમોન, નીંજા હથોડી જેવા જાપાનીઝ કાર્ટૂનોએ લઈ લીધી છે. એકમાત્ર ભારતીય ભીમે ભાંગીને ભૂક્કો કરી નાખ્યો. વોટ્સએપ પર પેલા જોક્સની જેમ આ બધા ભણવા જતા નથી અને ભણવા દેતા પણ નથી. જો કે તે સમયે સોશિયલ મીડિયાના અભાવે વિચારોની એટલી સ્વતંત્રતા નહતી, બાકી આપણા સમયે પણ એ જ હતું. ડેન્જરસ ડ્રેગન, હિ-મેન, અને શક્તિમાન તો ખાલી બાળકોને સ્કૂલે જવાની શિખામણ આપતો બાકી જો સોમવારે તેનો એપિસોડ હોય તો સ્કૂલમાં માસ્તર અને માસ્તરાણી બેજ બેઠા હોય. CL ભોગવતા હોય ! હમ લોગ કે દેખ ભાઈ દેખ નથી તો તેની જગ્યાએ આપણું તારક મહેતા કા ઊલ્ટા ચશ્મા છે. સાસ ભી કભી બહુ કે કહાની ઘર ઘર કી જેવી હથોડા છાપ અને માથા પર બામ ઘસવા મજબૂર કરતી સિરિયલો નથી, તો તેનું માથુ ભાંગે તેવી સિરીયલો આવી ચૂકી છે. ટૂંકમાં પહેલા હતું એવુ જ છે, ખાલી ઓડિયન્સ બદલી છે, બાકી નખરા અને તેવર સિરીયલના તેવાને તેવા છે.\nબસ, સિરિયલોમાં અર્જુન કપૂર ટાઈપ દાઢી રાખતા હિરોની જમાત ભેગી થઈ છે. અભિનય તો મારી જેમ આવડતો ન હોય, ખાલી ડાચા જોઈ લઈ લીધા છે. ઊપરથી ભારતદેશ કેટલો વૈવિધ્યસભર અને પુરાણોમાં તેની કેટલી મહિમા હતી તે જોતા અઢળક ધાર્મિક સિરિયલો બની રહી છે. વિચાર તો એ આવે છે આ લોકોને આટલું બજેટ આપે છે કોણ ? એકમાત્ર દેવો કે દેવ મહાદેવ હિટ ગઈ અને એનડિટીવી ઈમેજીન પરની ચાણક્ય ખૂબ ચાલેલી. આ બે સિરીયલોના હિટ કન્સેપ્ટ લઈ હવે બધાની ગાડીઓ ચાલવા માંડી છે. ફટાફટ રામાનંદ સાગર અને બી.આર.ચોપરા બનવાની હોડ જામી છે. જ્યારે તમે ટીવી ચાલુ કરો ત્યારે શંકર ભગવાન કાં વિષ્ણુ તમારી સમક્ષ ઊપસ્થિત હોય, એટલે ટુંક સમયમાં સ્ટારધાર્મિક શરૂ થાય તો નવાઈ નહીં !!!\nપણ, સમય સમયની વાત છે. બધાનો એક યુગ હોય છે, એક દિવસ હોય છે, એક ગાળો હોય છે. જ્યાં તેના માટે કશુંક મેજીકલ અને તેને પસંદ આવતું બનતું હોય છે. અત્યારના લોકો માટે આ બધુ ફેવરિટ છે, અને આપણા માટે તે બધુ હતું. એટલે છેલ્લે તો જૂનાગઢીયા નરસિંહ મહેતા કહે તેમ, ‘ખમ્મા, મારા નંદજીના લાલ, મોરલી ક્યારે વગાડી ?’\nTagged Entertainment, Lifestyle, Mayur Khavdu, Tack It Easy\nPosted on 03/12/2018 13/11/2018 Author Sultan\nમેક્સિકો અને મોટાભાગે ગણો તો સ્પેનમાં એવી માન્યતા પ્રવર્તે છે કે, દર નવ મહિને બીજી રીતે 1 વર્ષે આપણા ગુજરી ગયેલા લોકો જેને ઈંગ્લીશ ભાષામાં એન્સીટર્સ કહેવાય તેને યાદ કરવામાં આવે. તેના ફોટા મુકવામાં આવે. તેની ભાવતી વસ્તુ તેની સમીપ રાખવામાં આવે.\nPosted on 13/12/2018 13/11/2018 Author Sultan\nPosted on 01/10/2018 01/10/2018 Author Sultan\nSunday Story – ચુંબન


અસૈન્ય પરમાણુ કરાર અને મુક્ત વ્યાપાર સમજૂતી પર ભારત-ઓસ્ટ્રેલિયા વચ્ચે સહમતિ | India and Australia ink five MoUs during PM Modi's visit - Gujarati Oneindia\nઅસૈન્ય પરમાણુ કરાર અને મુક્ત વ્યાપાર સમજૂતી પર ભારત-ઓસ્ટ્રેલિયા વચ્ચે સહમતિ\n| Published: Tuesday, November 18, 2014, 12:25 [IST]\nમેલબોર્ન, 18 નવેમ્બરઃ વડાપ્રધાન નરેન્દ્ર મોદીએ ઓસ્ટ્રેલિયા પ્રવાસના પાંચમા દિવસે પીએમ ટોની એબટ સાથે વાતચીત કરી અને બન્ને દેશોની વ્યાપક ભાગીદારી પર જોર આપ્યું. બન્ને દેશોએ અસૈન્ય પરમાણુ કરાર અને મુક્ત વ્યાપાર સમજૂતને લાગૂ કરવા પર ભાર આપ્યો. આ સાથે જ બન્ને દેશો વચ્ચે પાંચ મહત્વપૂર્ણ સમજૂતીઓ થઇ. જેમાં સામાજીક સુરક્ષા, કેદીઓની અદલા બદલી, માદક પદાર્થો પર નિયંત્રણ, પર્યટન અને કલા સંસ્કૃતિને વધારો આપવાનું સામેલ છે.\nકૈનબેરામાં વાતચીતમાં બન્ને નેતાઓએ એક સંયુક્ત સંવાદદાતા સંમેલન કર્યું. જેમાં મોદીએ કહ્યું કે બન્ને દેશોમાં ભાગીદારીની અપાર સંભાવના છે. કૃષિ અને પ્રાદ્યોગિકીના ક્ષેત્રમાં બન્ને દેશોમાં સારી સંભાવના છે. પીએમ મોદીએ કહ્યું કે, બન્ને દેશ ન્યૂક્લિયર સમજૂતીને જેમ બને તેમ ઝડપથી અંતિમ ચરણમાં પહોંચાડવા માટે પ્રતિબદ્ધ છે. બન્ને દેશોએ એ સુનિશ્ચિત કરવુ જોઇએ કે અંતરિક્ષ ક્ષેત્ર અને સાઇબર સ્પેસ સંપર્ક સાધવા તથા સમૃદ્ધિનું માધ્યમ બને, વિવાદનું નવું ક્ષેત્ર નહીં. તેમણે કહ્યું કે વધુ એક મહત્વપૂર્ણ વાત એ છેકે, બન્ને દેશ સમુદ્રી લૂંટ અને સુરક્ષા સાથે જોડાયેલા અન્ય મુદ્દાઓના નિરાકરણ સામે સાથે મળીને કામ કરે.\nતેમણે કહ્યું કે, મહાસાગર આપણી જીવન રેખાઓ છે, પરંતુ આપણને તેની પહોંચ અને આપણા ક્ષેત્રની સુરક્ષાની ચિંતા પહેલા કરતા વધારે છે. મોદીએ કહ્યું કે ભારત અને ઓસ્ટ્રેલિયા ક્ષેત્ર અને વિશ્વ માટે મહત્વપૂર્ણ અનેક સંસ્થાઓના સભ્ય છે ને બન્ને દેશોના વિભિન્ન વૈશ્વિક મંચો પર એકબીજા સાથે વધુ નીટકનું સમન્વય કરવું જોઇએ. બન્ને દેશોએ વિતેલા સમયમાં એક પ્રકારે ઉધાર લીધેલી સ્થાપત્યકલા પર નિર્ભર રહેવાની જરૂર નથી. તેમજ બન્ને પાસે એવી સુવિધા પણ નથી કે એ નક્કી કરી શકાય કે આપણે કોની સાથે કામ કરવું જોઇએ અને કોની સાથે નહીં.\nતેમણે કહ્યું, આપણે એકબીજા અને બીજા લોકો સાથે મળીને કામ કરવાની જરૂર છે, જેથી એક એવો માહોલ અને સંસ્કૃતિ બનાવી શકાય, જે સહ-અસ્તિત્વ તેમજ સહયોગના મુલ્યોને પ્રોત્સાહિત કરતી હો. જે હેઠળ નાના-મોટા તમામ દેશ આંતરરાષ્ટ્રીય નિયમો અને કાયદાઓનું પાલન કરવા માટે બાધ્ય હોય, પછી ભલેને તેમની વચ્ચે ગમે તેટલો કટુ વિવાદ કેમ ના હોય. ભારત અને ઓસ્ટ્રેલિયા એવી અનેક સંસ્થાઓના સભ્યો છે, જે ક્ષેત્ર અને વિશ્વની દ્રષ્ટીએ ઘણા જ મહત્વપૂર્ણ છે. જેમાં ઇસ્ટ એશિયા સમિટ, જી20 અને ઇન્ડિયન ઓશિયન રીજન એસોસિએશનમાં વધુ નજીક સમન્વય કરવા જોઇએ.\nબીજી તરફ ઓસ્ટ્રેલિયાના પીએમ ટોની એબટે કહ્યું કે આ બન્ને દેશો વચ્ચે બધુ ઠીક રહ્યું તો અમે ભારતને યુરેનિયમ આપીશું સાથે જ આઘામી વર્ષ સુધીમાં મુક્ત વ્યાપાર સમજૂતી પર કંઇક મજબૂત પગલાની સંભાવના છે. તેમણે કહ્યું કે, ભારતની શક્તિને નકારી શકાય નહીં. ભારત વિશ્વમાં ઉભરી રહેલો સુપરપાવર છે અને લોકતંત્રના મામલામાં ભારત પહેલાથી જ સુપરપાવર બની ચૂક્યું છે.\nprime minister narendra modi australia world વડાપ્રધાન નરેન્દ્ર મોદી ઓસ્ટ્રેલિયા વિશ્વ\nIndia and Australia ink five MoUs during PM Modi's visit\nStory first published: Tuesday, November 18, 2014, 12:25 [IST]


Demand to straighten the road between Bahadurpur Golagamdi | બહાદરપુર ગોલાગામડી વચ્ચેનો માર્ગ સીધો કરવા માગ - Divya Bhaskar\nDemand To Straighten The Road Between Bahadurpur Golagamdi\nમાંગણી:બહાદરપુર ગોલાગામડી વચ્ચેનો માર્ગ સીધો કરવા માગ\nવડ પાસેના તીવ્ર વળાંકને બદલે સીધો માર્ગ કરવા માંગ કરાઈ.\nતીવ્ર વળાંકને કારણે અવારનવાર અકસ્માતો સર્જાતા જાનહાનિ થાય છે\nશનિવારે ટ્રક સાથે અકસ્માતમાં બાઈક સવારનું મોત થયું હતું\nસંખેડા તાલુકાના બહાદરપુર અને ગોલાગામડી વચ્ચે વડવાળા તીવ્રવળાંકની જગ્યાએ રસ્તો સીધો કરવામાં આવે એવી માંગ સ્થાનિકો કરી રહ્યા છે. આ તીવ્ર વળાંકને કારણે અવારનવાર અકસ્માતો સર્જાય છે. સંખેડા તાલુકાના બહાદરપુર અને ગોલાગામડી વચ્ચે દિવસભર સતત વાહન વ્યવહાર ચાલુ રહે છે. આ માર્ગ ઉપર નવા બની રહેલા સસ્તા અનાજના ગોડાઉનની સામે વડના ઝાડ પાસે તીવ્ર વળાંક આવેલો છે. આ તીવ્ર વળાંક પાસે ગઈકાલે મોટરસાયકલ અને આઈસર ટ્રક વચ્ચે ગમખ્વાર અકસ્માત સર્જાયો હતો. જેમાં ઘટનાસ્થળે જ એક યુવકનું મૃત્યુ થયું હતું. અહીંયા વડનું વિશાળ ઝાડ હતું. જેને કારણે અહીંયા સામેથી આવતા વાહનો જોઈ શકાતા નહોતા.\nતાજેતરમાં જ જંગલ ખાતા દ્વારા આ વડની વાહન વ્યવહારમાં નડતરરૂપ હોય એવી ડાળીઓ દૂર કરવામાં આવી હતી.અહીંયા એકદમ તીવ્રવળાંક છે. જેને કારણે અવારનવાર અકસ્માતો સર્જાય છે મોટાભાગના અકસ્માતો અંગે પોલીસ ફરિયાદ નોંધાતી હોતી નથી. જેથી એની વિગતો બહાર આવતી નથી. આ તીવ્રવળાંકની બાજુમાં ખુલ્લી જે જગ્યા છે. ત્યાં નવો માર્ગ બને તો રસ્તો સીધો રસ્તો થઈ જાય અને ગમખ્વાર અકસ્માતો થતા અટકે એમ હોવાનું સ્થાનિકો માની રહ્યા છે.\nવળાંક પાસેનો રસ્તો સીધો બને તો અકસ્માતો ઘટે\nતીવ્ર વળાંક પાસે ખુલ્લી જગ્યા છે કે આ તીવ્ર વળાંકને બદલે આ ખુલ્લી જગ્યા સુધીનો નવો રસ્તો રોડ ખાતા દ્વારા બનાવવામાં આવે તો રસ્તો સીધો થાય અને અકસ્માતોનું પ્રમાણ ઘટી શકે એમ છે. આના માટે અમારા ગામમાંથી અનેક વખત રજૂઆતો ભૂતકાળમાં કરેલી છે. - ભૌમિક દેસાઈ, સભ્ય, બહાદરપુર ગ્રામ પંચાયત


Saurashtra Kranti સગીરાના અપહરણ દૃુષ્કર્મ કેસમાં ત્રણ આરોપીઓને આઠ વર્ષની કેદૃ\nHome મુખ્ય સમાચાર સગીરાના અપહરણ દૃુષ્કર્મ કેસમાં ત્રણ આરોપીઓને આઠ વર્ષની કેદૃ\nઅમદૃાવાદૃના વેજલપુર વિસ્તારમાં રહેતી બે સગીરા પરિવારજનો તરફથી ઠપકો મળવાના ડરથી સાત વર્ષ અગાઉ ઘરેથી ભાગી છૂટી હતી. બંને મુઘ્ધા ઘરેથી ભાગી સુરત રેલવે સ્ટેશનને પહોંચી હતી. અહીં તેમને મુંબઇ સ્થિત બોઇસરના સંજય ભોગીલાલ ધામેચીયા સાથે ભેટો થયો હતો. ધામેચીયા દૃંપતીએ કિશોરીઓની આપવવીતિ સાંભળી બંનેને પોતાની જાળમાં ફસાવી હતી.\nઆરતી ધામેચીયાએ બંને કિશોરીઓને તેમના ભાઇઓ સાથે લગ્ન કરાવી આપવાની ખાતરી આપી સુરતથી મુંબઇ લઇ ગઇ હતી. અહીં લગ્નના નામે ઘરમાં ઢોંગ-ધિંતગ કરી માતાજીની મરજીથી મંજૂરી મળવવાના નામે કિશોરીઓને ઘરમાં કેદૃ કરી દૃીધી હતી.\nબંને સગીરાઓએ ઘરમાં ગોંધી રાખ્યા બાદૃ લાગ જોઇ ધામેચીયા પરિવાર એક કિશોરીના લગ્ન રવિ ભોગીલાલ ધામેચીયા અને બીજીના સુનિલ ભોગીલાલ ધામેચીયા સાથે ઘરમેળે લગ્ન કરાવી દૃીધા હતા. રવિ અને સુનિલ ધામેચીયાએ લગ્નના બહાને બંને કિશોરીઓ સાથે વારંવાર દૃુષ્કર્મ આચર્યું હતું. આ દૃુષ્કર્મ કેસમાંસુરતની રેલવે પોલીસે અમદૃાવાદૃની બંને સગીરાઓનું અપહરણ કરી ઘમાં ગેરકાયદૃે ગોંધી રાખવા બદૃલ તથા લગ્નની લાલચે ફસાવી બળાત્કાર ગુજારવા બદૃા ધામેચીયા પરિવારના તમામ આરોપીઓ વિરુદ્ધ પોસ્કો એક્ટ હેઠળ ગુનો દૃાખલ કર્યો હતો.\nબીજી તરફ અમદૃાવાદૃ ક્રાઇમ બ્રાન્ચ પણ આ ગુનામાં કુલ નવ સામે ફરિયાદૃ નોંધી તપાસ હાથધરી હતી. આ કેસ અત્રેની સુરત જિલ્લા મુખ્ય નાયાધીશ આર.કે. દૃેસાઇની કોર્ટમાં ચાલી ગયો હતો. જેમાં કોર્ટે આરોપીઓ પૈકી ત્રણ આરોપીઓને આઠ વર્ષની કેદૃની સજા ફટકારી હતી.